6419 


02004993004990016 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 499 


30 Απριλίου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Καταστατικό της Ανώνυμης Εταιρίας με την Επωνυμία 

“ΔΙΕΘΝΗΣ ΕΚΘΕΣΗ ΘΕΣΣΑΛΟΝΙΚΗΣ Α.Ε.". 1 

Καταστατικό της Ανώνυμης Εταιρείας με την επωνυ¬ 
μία «ΕΛΛΗΝΙΚΕΣ ΕΚΘΕΣΕΙΣ ΗΕΙΕΧΡΟ». 2 


ΑΠΟΦΑΣΕΙ Σ 

Αριθ, 14504/ΔΕΚΟ/539 (1) 

Καταστατικό της Ανώνυμης Εταιρίας με την Επωνυμία 
“ΔΙΕΘΝΗΣ ΕΚΘΕΣΗ ΘΕΣΣΑΛΟΝΙΚΗΣ Α.Ε." 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΜΑΚΕΔΟΝIΑΣ-ΘΡΑΚΗΣ 

Έχοντας υπόψη, 

1. Τις διατάξεις: 

α) Του άρθρου 23 (παρ. 1 εδάφιο ιδ) του ν. 1558/1998 
"Κυβέρνηση και Κυβερνητικά Όργανα". (Α7137) 
β) Του ν. 735/1977 Περί ιδρύσεως ανωνύμου εταιρίας υ¬ 
πό την επωνυμία "ΔΙΕΘΝΗΣ ΕΚΘΕΣΙΣ ΘΕΣΣΑΛΟΝΙΚΗΣ Α¬ 
ΝΩΝΥΜΟΣ ΕΤΑΙΡΙΑ και άλλων τινων διατάξεων". (Α7313). 

γ) Του ν. 2414/96 "Εκσυγχρονισμός των δημοσίων επι¬ 
χειρήσεων και οργανισμών και άλλες διατάξεις" (Α7135). 

δ) Του άρθρου 1 παρ. 4 του ν. 2687/1999 "Αναμόρφωση 
και εκσυγχρονισμός της Διεθνούς Έκθεσης Θεσσαλονί¬ 
κης" (Α'/39). 

ε) Την αριθμ. 44002/ΔΕΚΟ 1779 Κοινή Απόφαση του Υ¬ 
πουργού και Υφυπουργού Εθνικής Οικονομίας περί προ¬ 
σαρμογής του ν.735/1977 "Περί ιδρύσεως Ανωνύμου Ε¬ 
ταιρίας υπό την επωνυμίαν ΔΙΕΘΝΗΣ ΕΚΘΕΣΙΣ ΘΕΣΣΑ¬ 
ΛΟΝΙΚΗΣ ΑΝΩΝΥΜΟΣ ΕΤΑΙΡΙΑ και άλλων τινών 
διατάξεων" (Α7313) στις διατάξεις του ν.2414/1996 "Εκ¬ 
συγχρονισμός των Δημοσίων Επιχειρήσεων και Οργανι¬ 
σμών και άλλες διατάξεις" (ΑΊ 35). 

στ) Την αριθ. 3401 /ΔΙΟΕ1957/9.10.1996 κοινή απόφαση 
του Πρωθυπουργού και του Υπουργού Εθνικής Οικονο¬ 
μίας περί καθορισμού αρμοδιοτήτων των Υφυπουργών Ε¬ 
θνικής Οικονομίας (Β7937). 

2. Το γεγονός ότι η απόφαση αυτή δεν προκαλεί δαπά¬ 
νη στον Κρατικό Προϋπολογισμό, αποφασίζουμε: 

Το Καταστατικό της Ανώνυμης Εταιρίας με την επωνυ¬ 


μία "ΔΙΕΘΝΗΣ ΕΚΘΕΣΗ ΘΕΣΣΑΛΟΝΙΚΗΣ Α.Ε." έχει ως ε¬ 
ξής: 

ΚΕΦΑΛΑΙΟ Α 

ΣΥΣΤΑΣΗ - ΕΠΩΝΥΜΙΑ - ΣΚΟΠΟΣ - ΕΔΡΑ- ΔΙΑΡΚΕΙΑ 
Αρθρο 1 - Επωνυμία 

1) Συνιστάται Ανώνυμη Εταιρία με την επωνυμία "ΔΙΕ¬ 
ΘΝΗΣ ΕΚΘΕΣΗ ΘΕΣΣΑΛΟΝΙΚΗΣ Α.Ε.". 

2) Στις σχέσεις της Εταιρίας με την αλλοδαπή, η επωνυ¬ 
μία της θα μπορεί να μεταφράζεται σε ξένες γλώσσες. 

Άρθρο 2 - Σκοπός 

Σκοπός της Εταιρίας είναι: 

1) Η ευθύνη της διοργάνωσης της Ετήσιας Γ ενικής Έκ¬ 
θεσης Θεσσαλονίκης. 

2) Η διοργάνωση περιφερειακών εκθέσεων, ως και εκ¬ 
θέσεων εκτός Ελλάδος. 

3) Η διοργάνωση συνεδρίων και πολιτιστικών εκδηλώ¬ 
σεων. 

4) Η διαχείριση και η εκμετάλλευση της περιουσίας της 
και του ραδιοφωνικού της σταθμού. 

5) Η παροχή συμβουλών στην πολιτεία για την εκθεσια¬ 
κή της πολιτική. 

6) Η ενημέρωση σχετικά με την εκθεσιακή δραστηριό¬ 
τητα της χώρας. 

7) Η ανάπτυξη και σύσφιγξη των οικονομικών σχέσεων 
και φιλικών δεσμών μεταξύ των λαών. 

8) Η προβολή της Ελληνικής εν γένει παραγωγής. 

9) Η προβολή του Ελληνικού τουρισμού. 

10) Η υποβοήθηση των Ελλήνων παραγωγών, βιοτε- 
χνών και βιομηχάνων στην προσπάθειά τους για την βελ¬ 
τίωση της παραγωγής, προβολής και διακίνησης των 
προϊόντων τους και την αύξηση των πωλήσεων και των ε¬ 
ξαγωγών. 

11) Στο σκοπό της Εταιρείας εμπίπτει αυτονότητα γενι¬ 
κά και κάθε πράξη ή συναλλαγή που δύναται να αποτελεί 
μέσο για την πραγμάτωση των κύριων σκοπών των ανω¬ 
τέρω παραγράφων του παρόντος άρθρου 2. 

12) Η επιλογή των μέσων για εξυπηρέτηση του σκοπού 
της Εταιρίας ανήκει στο Διοικητικό Συμβούλιο. Καμία 
πράξη διοίκησης, διαχείρισης ή διάθεσης δεν εξαιρείται 
από τα μέσα αυτά, τα οποία αναγνωρίζονται ως σκοποί. 

13) Για εξυπηρέτηση του εταιρικού σκοπού, η Εταιρία 
δύναται, μετά από απόφαση του Διοικητικού Συμβουλίου, 

να ιδρύει υποκαταστήματα και πρακτορεία εντός ή εκτός 
της Ελλάδας σε αγοραζόμενα προς τούτο ή και μισθω¬ 
μένα ακίνητα. 

Άρθρο 3 - Έδρα 

Έδρα της Εταιρίας ορίζεται ο Δήμος Θεσσαλονίκης. 

Άρθρο 4 - Διάρκεια 

Η διάρκεια της Εταιρίας ορίζεται σε πενήντα (50) χρόνια 
από τη δημοσίευση του αρχικού καταστατικού στο Δελτίο 
Ανωνύμων Εταιρειών και Εταιρειών Περιωρισμένης Ευ¬ 
θύνης της Εφημερίδας της Κυβερνήσεως. 

ΚΕΦΑΛΑΙΟ Β 

ΜΕΤΟΧΙΚΟ ΚΕΦΑΛΑΙΟ - ΜΕΤΟΧΕΣ 

Άρθρο 5 - Κεφάλαιο 

Το μετοχικό κεφάλαιο της Εταιρίας ορίζεται σε πενήντα 
εκατομμύρια (50.000.000) δραχμές και διαιρείται σε εκα¬ 
τό χιλιάδες (100.000) ονομαστικές μετοχές, ονομαστικής 
αξίας*πεντακοσίων (500) δραχμών η κάθε μία ολοσχερώς 
καταβεβλημένο. 

Άρθρο 6 - Μετοχές 

1) Οι μετοχές της Εταιρίας είναι κοινές ονομαστικές 
μετοχές. 

2) Οι μετοχές της Εταιρείας ανήκουν στο σύνολό τους 
στο Ελληνικό Δημόσιο και είναι αμεταβίβαστες. 

3) Για την μετατροπή των ανωνύμων μετοχών σε ονομα¬ 
στικές και των ονομαστικών σε ανώνυμες, απαιτείται α¬ 
πόφαση της Γενικής Συνέλευσης των μετόχων κατά την α¬ 
παρτία και πλειοψηφία των άρθρων 29 παρ. 3 και 31 παρ. 
2 Κ.Ν. 2190/1920. 

4) Επιτρέπεται η έκδοση τίτλων που αντιπροσωπεύουν 
μία ή περισσότερες μετοχές,κατά την κρίση του Διοικη¬ 
τικού Συμβουλίου. 

5) Η Εταιρία υποχρεούται να εκδώσει και να παραδώσει 
μετοχικούς τίτλους στους μετόχους. Μέχρι την έκδοση 
των οριστικών τίτλων των μετοχών, η Εταιρία δύναται να 
εκδώσει και παραδώσει στους μετόχους, προσωρινούς 
τίτλους, οι οποίοι Θα ανταλλαγούν με τους οριστικούς τίτ¬ 
λους, μόλις οι τελευταίοι εκδοθούν. Οι μετοχές καθώς και 
οι προσωρινοί τίτλοι τους δύνανται να εκδοθούν σε τίτ¬ 
λους που αντιπροσωπεύουν πολλαπλές μετοχές. 

Η παράδοση των οριστικών τίτλων ενεργείται μόνο με 
την επιστροφή των προσωρινών. 

6) Οι τίτλοι των μετοχών αποκόπτονται από διπλότυπο 
βιβλίο, φέρουν αύξοντα αριθμό, ημερομηνία έκδοσης, τη 
σφραγίδα της Εταιρίας και τις υπογραφές δύο (2) μελών 
του Διοικητικού Συμβουλίου, που ορίζονται απ’αυτό, οι 
οποίες δύνανται να τεθούνκαι με σφραγίδα ή λιθογραφία. 
Κατά τα λοιπά ο έντυπος τύπος τους καθορίζεται από το 
Διοικητικό Συμβούλιο. 

Άρθρο 7 - Έκδοση νέων μετοχών 

1) Το Διοικητικό Συμβούλιο της Εταιρίας μέσα στην 
πρώτη πενταετία (5ετία) από τη νόμιμη σύσταση της Ε¬ 
ταιρίας ή μέσα σε πενταετία (5ετία) από τη σχετική από¬ 
φαση της Γενικής Συνέλευσης, δικαιούται με απόφασή 
του που λαμβάνεται με πλειοψηφία των δύο τρίτων (2/3) 
του συνόλου των μελών του, να αυξήσει το μετοχικό κε¬ 
φάλαιο είτε εφ’ άπαξ είτε τμηματικά, με έκδοση νέων με¬ 
τοχών. Το ποσό της αύξησης δεν μπορεί να υπερβείτο πο¬ 
σό του μετοχικού κεφαλαίου που έχει καταβληθεί αρχικά 


ή κατά την ημερομηνία λήψης της απόφασης της Γ ενικής 
Συνέλευσης. Η πιο πάνω εξουσία του Διοικητικού Συμ¬ 
βουλίου, μπορεί να ανανεώνεται από τη Γενική Συνέλευ¬ 
ση των μετόχων, για χρονικό διάστημα που δεν υπερβαί¬ 
νει τα πέντε (5) έτη για κάθε ανανέωση. 

2) Κατ’ εξαίρεση των διατάξεων της προηγούμενης πα¬ 
ραγράφου, απαιτείται πάντοτε απόφαση της Γενικής Συ¬ 
νέλευσης των μετόχων κατά τις περί απαρτίας και πλειο- 
ψηφίας διατάξεις των άρθρων 29 παρ. 3 και 31 παρ. 2 του 
Κ.Ν. 2190/20, όταν τα αποθεματικά υπερβαίνουν το ένα 
τέταρτο (1/4) του καταβεβλημένου μετοχικού κεφαλαίου. 

3) Οι κατά την παράγραφο 1 του παρόντος άρθρου α- 
ποφασιζόμενες αυξήσεις, δεν αποτελούν τροποποίηση 
του καταστατικού. 

4) Η τιμή έκδοσης νέων μετοχών, σε περίπτωση αύξη¬ 
σης του μετοχικού κεφαλαίου, δύναται να είναι ανώτερη 
της ονομαστικής ή ίση με αυτή, ποτέ όμως κατώτερη. 

5) Σε περίπτωση έκδοσης νέων μετοχών υπέρ το άρτιο, 
η διαφορά της τιμής έκδοσης μετοχών προς την ονομα¬ 
στική αξία τους αποτελεί ειδικό αποθεματικό από έκδοση 
μετοχών υπέρ το άρτιο, και δεν δύναται να διατεθεί για 
πληρωμή μερισμάτων ή ποσοστών. 

6) Σε περίπτωση έκδοσης νέων μετοχών σε αντικατά¬ 
σταση παλαιών, οι ανπκατεστημένες καταστρέφονται με 
μέριμνα του Διοικητικού Συμβουλίου και συντάσσεται 
πρωτόκολλο που αναφέρει τους αριθμούς των μετοχών 
και τον λόγο της αντικατάστασής τους. 

ΚΕΦΑΛΑΙΟ Γ 
Διοίκηση της Εταιρίας 

Άρθρο 8 - Όργανα διοίκησης της εταιρίας 

Όργανα διοίκησης της εταιρίας είναι: 
α) Το Διοικητικό Συμβούλιο 
β) Η Εκτελεστική Γραμματεία 
γ) Ο Διευθύνων Σύμβουλος 
δ) Το συμβούλιο Διεύθυνσης 

Άρθρο 9 - Διοικητικό Συμβούλιο 

1. Το Διοικητικό Συμβούλιο είναι το ανώτατο διοικητικό 
όργανο της εταιρίας και κατά κύριο λόγο διαμορφώνει τη 
στρατηγική και την πολιτική ανάπτυξη της εταιρίας, ενώ 
εποπτεύει και ελέγχει τη διαχείριση της περιουσίας της. 

2. Η θητεία του Διοικητικού Συμβουλίου είναι πενταετής. 

3. Το Διοικητικό Συμβούλιο αποτελείται από δεκαπέντε 
(15) μέλη 

4. Το Δ.Σ. αποτελείται από: 

α) Δώδεκα (12) εκπροσώπους του Δημοσίου μεταξύ 
των οποίων είναι ο Πρόεδρος και ο Διευθύνων Σύμβου¬ 
λος, με ισάριθμους αναπληρωτές που ορίζονται με κοινή 
απόφαση των Υπουργών Εθνικής Οικονομίας, Οικονομι¬ 
κών και Μακεδονίας-Θράκης, με την επιφύλαξη των δια¬ 
τάξεων του άρθρου 10 ν. 2322/1995 (ΦΕΚΑ' 143). 

β) Έναν (1) εκπρόσωπο των εργαζομένων στην εταιρεία 
με τον αναπληρωτή αυτού που εκλέγονται με άμεση και 
καθολική ψηφοφορία και με το σύστημα της απλής ανα¬ 
λογικής 

Ο ανωτέρω εκπρόσωπος και ο αναπληρωτής του εκλέ¬ 
γονται μέσα σε προθεσμία δύο (2) μηνών αφ’ ότου ειδο¬ 
ποιηθεί η αντιπροσωπευτική συνδικαλιστική οργάνωση 
των εργαζομένων από το Υπουργείο Εθνικής Οικονομίας 
προκειμένου να διοργανώσει τις σχετικές αρχαιρεσίες, 
γ) Ενα (1) πρόσωπο που υποδεικνύεται από την Οικονο- 


ίΤ 

μική και Κοινωνική Επιτροπή (ΟΚΕ). Το μέλος αυτό προ¬ 
έρχεται από φορείς σχετικούς με το αντικείμενο της Εται¬ 
ρείας και προτείνεται μέσα σε προθεσμία δύο (2) μηνών 
αφότου ειδοποιηθεί η ΟΚΕ από το Υπουργείο Εθνικής Οι¬ 
κονομίας. 

5. Η μη εκλογή εκπροσώπου των εργαζομένων καθώς 
και του αναπληρωτή αυτού και η μη υπόδειξη από την Ο¬ 
ΚΕ μέλους της μέσα στην προθεσμία των δύο (2) μηνών 
δεν παρακωλύει την συγκρότηση και λειτουργία του Δ.Σ. 
χωρίς τα μέλη αυτά, μέλους όταν τα μέλη αυτά ορισθούν. 

6. Τα μέλη του Δ.Σ. ανακαλούνται με την ίδια διαδικασία 
που εκλέχθηκαν ή ορίστηκαν. Ο διορισμός του Προέδρου 
του Δ.Σ. μπορεί να ανακληθεί και να καταγγελθεί η σύμ¬ 
βασή του με κοινή απόφαση των Υπουργών Εθνικής Οι¬ 
κονομίας, Οικονομικών και Μακεδονίας - Θράκης, αν δια¬ 
πιστωθεί σοβαρή απόκλιση των μεγεθών ή του χρόνου 
πραγματοποίησης των στόχων που δεν δικαιολογείται ε- 
παρκώς ή άλλος σπουδαίος λόγος. 

7. Το Διοικητικό Συμβούλιο δύναται να αναθέτει την ε¬ 
νάσκηση μέρους των εξουσιών του στην Εκτελεστική 
Γραμματεία, στον Πρόεδρό του, στον Αντιπρόεδρο, στον 
Διευθύνοντα ή σε άλλον Σύμβουλο, ή σε υπαλλήλους της 
εταιρίας. 

8. Σε περίπτωση απουσίας, κωλύματος, παραιτήσεως, λή- 
ξεως της θητείας, παύσεως ή θανάτου μέλους ή μελών του, 
το Διοικητικό Συμβούλιο βρίσκεται σε απαρτία και συνε¬ 
δριάζει εγκύρως εφόσον ο αριθμός των παρόντων αυτο¬ 
προσώπως μελών του δεν είναι μικρότερος των οκτώ. 

9. Εάν κάποιος από τους συμβούλους: α) οι οποίοι ορί¬ 
ζονται από τους Υπουργούς Εθνικής Οικονομίας, Οικονο¬ 
μικών και Μακεδονίας-Θράκης, παύσει λόγω θανάτου, 
παραιτήσεως, ή για οποιοδήποτε άλλο λόγο να μετέχει 
στο Διοικητικό Συμβούλιο, αντικαθίσταται από άλλον που 
ορίζουν οι ίδιοι Υπουργοί και β) οι οποίοι εκλέγονται από 
τους εργαζόμενους ή υποδεικνύονται από την Οικονομι¬ 
κή και Κοινωνική Επιτροπή (Ο.Κ.Ε.), παύσει ομοίως να με¬ 
τέχει στο Διοικητικό Συμβούλιο, αντικαθίσταται σύμφωνα 
με τη διαδικασία εκλογής ή υπόδειξης εκείνου που ανα¬ 
πληρώνεται. 

Μέχρι την αναπλήρωση των πιο πάνω, το Διοικητικό Συμ¬ 
βούλιο συγκροτείται και λειτουργεί νόμιμα με τα εναπομεί- 
ναντα μέλη, τηρουμένων των διατάξεων περί απαρτίας. 

Άρθρο 10-Λειτουργία του Δ.Σ. 

1. Το Διοικηηκό Συμβούλιο συνέρχεται στην έδρα της Ε¬ 
ταιρίας ή και εκτός της έδρας μετά από ειδική άδεια της αρ¬ 
μόδιας εποπτεύουσας αρχής, με πρόσκληση του Προέ¬ 
δρου ή του αναπληρωτή του, σε ημέρα και ώρα που ορίζε¬ 
ται από αυτόν, τακπκά μεν μια φορά κάθε ημερολογιακό 
μήνα, έκτακτα δε όποτε ο Πρόεδρος κρίνει αυτό σκόπιμο. 

2. Με αίτηση του ημίσεως πλέον ενός εκ των Συμβού¬ 
λων, ο Πρόεδρος ή ο αναπληρωτής του υποχρεούται (α) 
να συγκαλεί το Διοικητικό Συμβούλιο ορίζοντας ημέρα 
συνεδρίασής του, που να μην απέχει περισσότερο από εί¬ 
κοσι (20) ημέρες από την υποβολή της σχετικής αίτησης, 
(β) να θέτει κάθε προτεινόμενο θέμα στην ημερήσια διά¬ 
ταξη της πρώτης μετά την υποβολή της σχετικής αίτησης 
συνεδρίασης. 

3. Η ημερήσια διάταξη των συνεδριάσεων καθορίζεται 
από τον Πρόεδρο και τα θέματά της περιέχονται στην 
πρόσκληση που αποστέλλεται στους συμβούλους δύο (2) 
τουλάχιστον εργάσιμες ημέρες προ της ενάρξεως της 
συνεδριάσεως. 


4. Το Διοικητικό Συ μβούλιο βρίσκεται σε απαρτία και συ¬ 
νεδριάζει νόμιμα όταν παρίστανται αυτοπρόσωπα ή αντι¬ 
προσωπεύονται, σύμφωνα με την παράγραφο 6 του πα¬ 
ρόντος άρθρου το ήμισυ πλέον ενός των συμβούλων. Για 
την εξεύρεση του αριθμού απαρτίας παραλείπεται κάθε 
κλάσμα που προκύπτει. 

5. Το Διοικητικό Συμβούλιο παίρνει αποφάσεις με από¬ 
λυτη πλειοψηφία των παρόντων και αντιπροσωπευομέ- 
νων μελών αυτού. 

6. Κάθε ένας από τους Συμβούλους μπορεί μετά από έγ¬ 
γραφη εντολή να αντιπροσωπεύει έγκυρα μόνο έναν άλ¬ 
λο Σύμβουλο. Η αντιπροσώπευση στο Διοικητικό Συμ¬ 
βούλιο δεν μπορεί να ανατεθεί σε πρόσωπο που δεν είναι 
μέλος του Συμβουλίου. 

7. Γ ια τις συζητήσεις και τις αποφάσεις του Διοικητικού 
Συμβουλίου τηρούνται πρακτικά, που καταχωρίζονται σε ει¬ 
δικό βιβλίο. Αυτά υπογράφονται από τον Πρόεδρο και τους 
συμβούλους που παρίστανται στη συνεδρίαση και επικυ¬ 
ρώνονται αμέσως ή τπην επόμενη συνεδρίαση του Δ Σ. 

8. Τα αντίγραφα και τα αποσπάσματα των πρακτικών 
του Διοικητικού Συμβουλίου υπογράφονται από τον Πρό¬ 
εδρο, ή, εάν αυτός κ ωλύεται, από τον νόμιμο αναπληρω¬ 
τή του. 

9. Τον Πρόεδρο απόντα ή κωλυόμενο αναπληρώνει ο Δι- 
ευθύνων Σύμβουλος. 

Άρθρο 11 - Ευθύνη Μελών του Δ.Σ. 

1. Τα μέλη του Διοικητικού Συμβουλίου ευθύνονται απέ¬ 
ναντι στην Εταιρία για κάθε πταίσμα τους κατά την άσκη¬ 
ση των καθηκόντων τους σύμφωνα με τους ειδικότερους 
ορισμούς των άρθρων 22α και 22β του Κωδικοποιημένου 
Νόμου 2190/1920 όπως ισχύει. 

2. Τα μέλη του Διοικητικού Συμβουλίου υποχρεούνται 
να τηρούν απόλυτη εχεμύθεια για εμπιστευτικά θέματα 
της Εταιρίας, των οποίων έλαβαν γνώση με την ιδιότητά 
τους ως Συμβούλων. 

3.0 διορισμός και η για οποιοδήποτε λόγο παύση με τα 
στοιχεία ταυτότητας των μελών του Διοικητικού Συμβου¬ 
λίου και των προσώπων που έχουν την εξουσία να την εκ¬ 
προσωπούν από κοινού ή μεμονωμένα υποβάλλονται σε 
δημοσιότητα κατά τα οριζόμενα άρθρα 7α και 7β του Κω- 
δικοποιημένου Νόμου 2190/1920, όπως ισχύει. 

Άρθρο 12 - Απαγόρευση ανταγωνισμού 
- Συμμετοχή στα Δ.Σ. θυγατρικών Εταιριών 

1. Απαγορεύεται στα μέλη του Διοικητικού συμβουλίου, 
στους γενικούς διευθυντές της εταιρίας καθώς και στο 
προσωπικό της εταιρίας να ενεργούν κατά περίσταση ή 
κατ' επάγγελμα χωρίς την άδεια της Γ ενικής Συνελεύσε- 
ωςτων μετόχων της εταιρίας, για δικό τους λογαριασμό ή 
για λογαριασμό τρίτων πράξεις συναφείς με τους σκοπού 
της Εταιρίας, ή να είναι μέλη διοικητικού συμβουλίου, δι¬ 
ευθυντικά στελέχη, υπόίλληλοι ή αντιπρόσωποι εταιριών 
που έχουν συναφή σκοπό με αυτούς της εταιρίας, καθώς 
και να μετέχουν ως εταίροι σε προσωπικές ή άλλης μορ¬ 
φής εταιρίες, κοινοπραξίες που έχουν συναφή σκοπό με 
αυτούς της Εταιρίας. Από τις ανωτέρω απαγορεύσεις ε¬ 
ξαιρούνται οι θυγατρικές εταιρίες της Εταιρείας. 

2. Η ανωτέρω απαγόρευση ισχύει για μία διετία μετά την 
καθ’ οιονδήποτε τρόπο λήξη θητείας του μέλουςτου Δ.Σ., 
ή αποχώρησης του από το Δ.Σ. ή αποχώρησης στελέχους 
από την εταιρία σε περίπτωση που κατείχε θέση γενικού 
διευθυντού ή διευθυντού της Εταιρίας. 

3.0 Πρόεδρος, ο Διευθύνων Σύμβουλος και τα μέλη τού 
Διοικητικού Συμβουλίου της Εταιρείας, δύνανται να εκλέ¬ 
γονται μέλη τού Διοικητικού Συμβουλίου Εταιρειών, στις ο¬ 
ποίες συμμετέχει προς το σκοπό παρακολουθήσεως και κα¬ 
λύτερης περκρρουρήσεως των συμφερόντων της Εταιρίας. 

Άρθρο 13 - Αμοιβή μελών 

1) Οι αμοιβές των μελών του Διοικητικού Συμβουλίου 
καθορίζονται κάθε φορά από την τακτική Γενική Συνέλευ¬ 
ση των μετόχων της Εταιρίας, με ειδική απόφαση. 

2) Κάθε αμοιβή από τα κέρδη, που τυχόν χορηγείται σε 
μέλη του Διοικητικού Συμβουλίου, πρέπει να λαμβάνεται 
από το υπόλοιπο των καθαρών κερδών που απομένει με¬ 
τά την αφαίρεση των κρατήσεων για τακτικό αποθεματικό 
και του ποσού που απαιτείται για διανομή πρώτου μερί¬ 
σματος στους μετόχους, ίσου τουλάχιστον προς 6% του 
καταβεβλημένου μετοχικού κεφαλαίου (σύμφωνα και με 
την τήρηση των διατάξεων του άρθρου 3 του Α.Ν. 
148/1967). 

Άρθρο 14 - Εκτελεστική Γραμματεία 

1. Η Εκτελεστική Γραμματεία συγκροτείται από τον 
Πρόεδρο του Δ.Σ. της εταιρείας, ως πρόεδρο, τον Διευ- 
θύνοντα Σύμβουλο και ένα μέλος του Δ.Σ., που ορίζεται 
με τον αναπληρωτή του, με κοινή απόφαση των Υπουρ¬ 
γών Εθνικής Οικονομίας, Οικονομικών και Μακεδονίας 
Θράκης. Σε περίπτωση που ο πρόεδρος του Δ.Σ. έχει την 
ιδιότητα και Διευθύνοντος Συμβούλου με την παραπάνω 
απόφαση ορίζεται ως μέλος της Εκτελεστικής Γραμμα- 
τείας με ένα ακόμη μέλος του Δ.Σ. Τα παραπάνω μέλη 
μπορούν να αντικατασταθούν οποτεδήποτε. 

2. Η Εκτελεστική Γραμματεία έχει τις αρμοδιότητες που 
αναφέρονται στον Ν.2687/99 και όσες εκχωρεί σ’ αυτό κά¬ 
θε φορά το Διοικητικό Συμβούλιο . 

3. Η Εκτελεστική Γ ραμματεία δύναται να εκχωρεί πε¬ 
ραιτέρω μέρος ή το σύνολο των αρμοδιοτήτων που έχουν 
εκχωρηθεί σε μέλη της. 

4. Η Εκτελεστική Γ ραμματεία συνέρχεται στην έδρα της 
Εταιρείας και συγκαλείται από τον Πρόεδρο ο οποίος ο¬ 
ρίζει την ημερήσια διάταξη . Συγκαλείται υποχρεωτικά ό¬ 
ταν ένα μέλος αυτής ζητήσει τούτο. 

5. Οι αποφάσεις της Εκτελεστικής Γραμματείας λαμβά- 
νονται κατά πλειοψηφία. 

6. Οι διατάξεις των παραγράφων 7, 8 του άρθρου 10 ε¬ 
φαρμόζονται αναλόγως και για την λειτουργία της Εκτε- 
λεσπκής Γ ραμματείας. 

7. Με απόφαση της Γενικής Συνελεύσεως μπορεί να ορι- 
σθεί ιδιαίτερη αμοιβή των μελών της Εκτελεστικής Γ ραμ¬ 
ματείας για την συμμετοχή τους στις εργασίες αυτής. 

Άρθρο 15 - Διευθύνων Σύμβουλος 

1. Ο διευθύνων σύμβουλος είναι μέλος του Δ.Σ. της ε¬ 
ταιρείας και η ιδιότητά του δεν είναι ασυμβίβαστη με την 
ιδιότητα του προέδρου του Δ.Σ. Είναι το ανώτατο εκτελε¬ 
στικό όργανο της επιχείρησης, προΐσταται όλων των υπη¬ 
ρεσιών της εταιρείας, διευθύνει το έργο τους, παίρνει τις 
αναγκαίες αποφάσεις μέσα στα πλαίσια των διατάξεων 
που διέπουν τη λειτουργία της εταιρείας, του "Συμβολαί¬ 
ου Διαχείρισης", των εγκεκριμένων προγραμμάτων και 
προϋπολογισμών και των ΕΣ και ΣΣ. 

2. Προσλαμβάνεται για χρονικό διάστημα πέντε (5) ετών 
μετά από δημόσια προκήρυξη της θέσης, η οποία γίνεται 
με κοινή απόφαση των Υπουργών Εθν. Οικονομίας και 


Μακεδονίας - Θράκης. Τα ελάχιστα απαιτούμενα προσό¬ 
ντα για την κατάληψη της θέσης του Διευθύνοντος Συμ¬ 
βούλου είναι πτυχίο ΑΕΙ της ημεδαπής ή ισότιμο της αλ¬ 
λοδαπής και πενταετής εμπειρία σε θέση σημαντικής ευ¬ 
θύνης και απαιτήσεων στο δημόσιο ή τον ιδιωτικό τομέα. 

Με την κοινή απόφαση των Υπουργών με την οποία προ¬ 
κηρύσσεται η θέση, καθορίζεται και η διαδικασία της επι¬ 
λογής, εξειδικεύονται τα αναγκαία προσόντα και μπορεί 
να ορίζεται ότι απαιτούνται και προσόντα πέραν των ανα- 
φερομένων στο προηγούμενο εδάφιο. Η σύμβαση του δι- 
ευθύνοντα συμβούλου μπορεί να καταγγελθεί και ο διορι¬ 
σμός του να ανακληθεί αν διαπιστωθεί σοβαρή απόκλιση 
των μεγεθών ή του χρόνου πραγματοποίησης των στό¬ 
χων που δεν δικαιολογείται επαρκώς ή άλλος σπουδαίος 
λόγος με κοινή απόφαση Υπουργών Εθν. Οικονομίας και 
Μακεδονίας - Θράκης. 

3.0 διευθύνων σύμβουλος έχει τις παρακάτω αρμοδιό¬ 
τητες οι οποίες είναι καταστατικές και όσες άλλες του α¬ 
ναθέτει εκάστοτε το Δ.Σ. 

α) Υποβάλλει στο Δ.Σ. της εταιρείας τις προτάσεις και 
εισηγήσεις που απαιτούνται για την υλοποίηση των προ- 
βλεπομένων στο άρθρο 2 του παρόντος καταστατικού και 
στα ΕΣ, ΣΣ και Συμβόλαιο Διαχείρισης. 

β) Αποφασίζει την κατάρτιση συμβάσεων ανπκειμένου, 
μέχρι του ποσού εκείνου που θα ορίζει με απόφασή του το 
Δ.Σ. 

γ) Εκπροσωπεί την Εταιρεία για κάθε πράξη είτε αυτή α¬ 
νήκει στη δική του διαχειριστική εξουσία είτε του διοικη¬ 
τικού συμβουλίου, εκτός αν αυτό αποφασίζει διαφορετι¬ 
κά για πράξεις που εμπίπτουν στη δική του αρμοδιότητα, 
εξουσιοδοτώντας ή παρέχοντας πληρεξουσιότητα σε άλ¬ 
λα πρόσωπα για την εκπροσώπηση της εταιρείας. 

4. Ο διευθύνων σύμβουλος, απών ή κωλυόμενος ή πα¬ 
ραιτούμενος, αναπληρώνεται από πρόσωπο που ορίζεται 
με απόφαση του Δ.Σ. 

Άρθρο 16-Συμβόλαιο Διαχείρισης 
και έλεγχος τήρησής του 

1. Μεταξύ του προέδρου του Δ.Σ. και του διευθύνοντος 
συμβούλου της εταιρίας αφ’ ενός και του Δημοσίου εκ- 
προσωπουμένου από τον Υπουργό Εθνικής Οικονομίας 
και τον Υπουργό Μακεδονίας - Θράκης αφ’ ετέρου συνά- 
πτεται "Συμβόλαιο Διαχείρισης", στο οποίο καθορίζονται 
με λεπτομέρεια και στο πλαίσιο του ΣΣ και του ΕΣ οι στό¬ 
χοι που ο πρόεδρος του Δ.Σ. και ο διευθύνων σύμβουλος 
αναλαμβάνουν να εκπληρώσουν κατά τη διάρκεια της θη¬ 
τείας τους. Το Συμβόλαιο Διαχείρισης κατατίθεται στην 
αρμόδια κατά τον Κανονισμό της Βουλής Επιτροπή. 

2. Το Συμβόλαιο Διαχείρισης περιλαμβάνει ιδίως: 

α) Τους όρους και κανόνες για την επίτευξη των στόχων 
του ΕΣ και τη διαδικασία ελέγχου εφαρμογής του. 

β) Τους όρους και τις προϋποθέσεις αναθεώρησής του, 
ιδίως σε περίπτωση αναθεώρησης του Επιχειρησιακού 
Σχεδίου ή μεταβολής της ευρύτερης κυβερνητικής πολι¬ 
τικής. 

γ) Τις εξαιρεπκές περιπτώσεις υλικής ή ηθικής επιβρά¬ 
βευσης του προέδρου του Δ.Σ. και του διευθύνοντος συμ¬ 
βούλου κατά, τη λήξη της διαχειριστικής περιόδου ή και 
κατά τη λήξη της θητείας τους. Η επιβράβευση αυτή δί¬ 
δεται όταν οι ετήσιοι ή οι συνολικοί στόχοι του ΕΣ επιτεύ¬ 
χθηκαν σε βαθμό που υπερβαίνει τα προβλεπόμενα στο 
Συμβόλαιο Διαχείρισης, λόγω της ιδιαίτερης ικανότητας, 
πρωτοβουλίας και επιμέλειας που αυτοί επέδειξαν. 


ΤΓ 

δ) Τους λόγους καταγγελίας του από την πλευρά του 
Δημοσίου. 

ε) Τους δείκτες παρακολούθησης των κρίσιμων οικονο¬ 
μικών μεγεθών, ιδίως τους δείκτες κόστους παραγωγής 
προϊόντων ή παροχής υπηρεσιών, παραγωγικότητας, 
βαθμού αξιοποίησης του προσωπικού, ποιότητας παρα- 
γομένων προϊόντων ή παρεχόμενων υπηρεσιών. 

στ) Το ποσό που διατίθεται συνολικά ετησίως για τις δα¬ 
πάνες, του προσωπικού σε σχέση με τα άλλα βασικά οι¬ 
κονομικά μεγέθη της εταιρείας. 

ζ) Τις υπηρεσίες που παρέχονται χωρίς αντάλλαγμα ή 
με ουσιωδώς μειωμένο αντάλλαγμα για την κάλυψη στοι¬ 
χειωδών βιοτικών αναγκών προσώπων που δεν είναι σε 
θέση να καταβάλουν αντάλλαγμα ανάλογο με την παρε¬ 
χόμενη υπηρεσία. 

3. Αν διαπιστωθεί σοβαρή απόκλιση των μεγεθών ή του 
χρόνου πραγματοποίησης των στόχων που δεν δικαιολο¬ 
γείται επαρκώς ή άλλος σπουδαίος λόγος, με κοινή από¬ 
φαση του Υπουργού Εθνικής Οικονομίας και του Υπουρ¬ 
γού Μακεδονίας - Θράκης δύναται να καταγγελθούν το 
Συμβόλαιο Διαχείρισης και οι συμβάσεις του προέδρου 
του Δ.Σ. και του διευθύνοντος συμβούλου και να ανακλη¬ 
θεί ο διορισμός τους. Μέσα σε ένα (1) μήνα από τον διο¬ 
ρισμό νέων συνομολογείται νέο Συμβόλαιο Διαχείρισης 
μεταξύ αυτών και του Δημοσίου, σύμφωνα με το παρόν 
άρθρο. 

Άρθρο 17- Γενικοί Διευθυντές - Συμβούλιο Διεύθυνσης 

1. Με απόφαση του Δ.Σ. ύστερα από πρόταση του διευ- 
θύνοντα συμβούλου ορίζονται οι γενικοί διευθυντές της 
εταιρείας, οι οποίοι και ανακαλούνται οποτεδήποτε από 
το Δ.Σ. Με απόφασή του το Δ.Σ. καθορίζει επίσης τον α¬ 
ριθμό τους, τις αρμοδιότητες ενός εκάστου και τις απο¬ 
δοχές τους. Οι γενικοί διευθυντές είναι ανώτατα στελέχη 
της εταιρείας εκτός οργανικών θέσεων, επιλέγονται από 
εξειδικευμένα στελέχη διοίκησης από το προσωπικό της 
εταιρείας ή εκτός αυτού με απόσπαση ή με σύναψη ειδι¬ 
κής σύμβασης. Προΐστανται αυτοτελών τομέων δραστη¬ 
ριοτήτων της εταιρείας ελέγχουν και παρακολουθούν το 
έργο των αντίστοιχων υπηρεσιών, έχοντας τη διοικητική 
ευθύνη για τη λειτουργία τους και γενικότερα επικουρούν 
στο έργο του τον διευθύνοντα σύμβουλο. Παρίστανται, ε¬ 
φόσον κληθούν, στις συνεδριάσεις του Δ.Σ. χωρίς δικαί¬ 
ωμα ψήφου, μπορεί δε και να εισηγούνται τα προς συζή¬ 
τηση θέματα της αρμοδιότητάς τους μετά από πρόταση 
του διευθύνοντα συμβούλου. 

Με απόφαση του διοικητικού συμβουλίου μπορεί να 
τους ανατίθεται και εξουσία εκπροσώπησης της εταιρεί¬ 
ας στο πλαίσιο των αρμοδιοτήτων τους. 

2. Οι γενικοί διευθυντές, εάν προέρχονται από το προ¬ 
σωπικό επανέρχονται στη θέση που κατείχαν πριν τον ο¬ 
ρισμό τους στη θέση του γενικού διευθυντή όταν λήξει η 
θητεία τους. Στην ίδια θέση επανέρχονται και αν παραιτη¬ 
θούν ή για οποιονδήποτε λόγο αποχωρήσουν πριν τη λή¬ 
ξη της θητείας τους. Ο χρόνος θητείας στη θέση του γε¬ 
νικού διευθυντή θεωρείται χρόνος πραγματικής υπηρε¬ 
σίας στην εταιρεία για όλες τις συνέπειες και για 
συνταξιοδότηση. Από τους γενικούς διευθυντές, που 
προέρχονται από το προσωπικό της εταιρείας, παρακρα- 
τούνται ασφαλιστικές εισφορές επί του μισθού που θα έ¬ 
παιρναν ως υπηρετούντες κανονικά στην ιεραρχία της ε¬ 
ταιρείας. 

3. Οι γενικοί διευθυντές ή αν δεν υπάρχει μόνο ένας αυ¬ 


τός και οι διευθυντές ή αν δεν υπάρχει γενικός διευθυντής 
οι διευθυντές αποτελούν το συμβούλιο διεύθυνσης, στο 
οποίο μετέχει ως πρόεδρος ο διευθύνων σύμβουλος. Το 
Δ.Σ. αποφασίζει τον τρόπο λειτουργίας του συμβουλίου 
διεύθυνσης και εγκρίνει τον κανονισμό λειτουργίας του 
μετά από πρόταση του διευθύνοντα συμβούλου. 

Κύρια αποστολή του συμβουλίου διεύθυνσης είναι ο συ¬ 
ντονισμός και η εξασφάλιση της απαραίτητης συνοχής 
της λειτουργίας της εταιρείας, η επίλυση σημαντικών 
προβλημάτων της τρέχουσας διαχείρισης, η λήψη απο¬ 
φάσεων για προμήθειες ή αναθέσεις έργων μέχρι το τιθέ¬ 
μενο από το Δ.Σ. χρηματικό όριο και η άσκηση κάθε άλλης 
αρμοδιότητας που του εκχωρείτο Δ.Σ. 

4. Η αναγκαιότητα διορισμού γενικών διευθυντών υπό- 
κειται στην κρίση του Δ.Σ., το οποίο καθορίζει τον αριθμό 
και τις αρμοδιότητές τους, καθώς και τον τρόπο λειτουρ¬ 
γίας του συμβουλίου διεύθυνσης. 

Αρθρο 18 - Στρατηγικό - Επιχειρησιακό Σχέδιο 

1. Η εταιρεία υποχρεούται να καταρτίζει: 

α) Το Στρατηγικό Σχέδιο (ΣΣ) που καθορίζει, στο πλαί¬ 
σιο της γενικότερης κυβερνητικής πολιτικής, τους μα¬ 
κροχρόνιους βασικούς στόχους για την εκπλήρωση των 
σκοπών της και τις μεθόδους πραγματοποίησής τους. 

β) Το Επιχειρησιακό Σχέδιο (ΕΣ) με διάρκεια, τριών (3) 
έως πέντε (5) ετών. Το ΕΣ εξειδικεύει τους στόχους του 
ΣΣ και τις μεθόδους πραγματοποίησής τους για καθένα α¬ 
πό τα έτη της διάρκειάς του. 

2. Κάθε ΕΣ περιλαμβάνει επί μέρους σχέδια που περι¬ 
γράφουν τους στόχους και τις δραστηριότητες κάθε υ¬ 
πηρεσιακής ή επιχειρησιακής μονάδας, διεύθυνσης ή το¬ 
μέα, για κάθε διαχειριστική περίοδο και συνολικά για όλη 
τη διάρκειά του 

Σε κάθε ΕΣ: 

α) Περιγράφονται οι στόχοι που επιδιώκονται εκφρα¬ 
σμένοι σε ποσά. 

β) Προσδιορίζεται ο χρόνος της πραγματοποίησής 
τους. 

γ) Προσδιορίζονται τα μέσα και οι ενέργειες που προο¬ 
ρίζονται για το σκοπό αυτόν. 

δ) Αποτιμάται το κόστος της πραγματοποίησης των 
στόχων αυτών και 

ε) Καθορίζονται οι εσωτερικές διαδικασίες παρακολού¬ 
θησης και ελέγχου της πραγματοποίησης των στόχων αυ¬ 
τών. 

στ) Η υποχρέωση υποβολής του ΣΣ και του ΕΣ σύμφω¬ 
να με το παρόν άρθρο δεν αναιρεί την υποχρέωση υπο¬ 
βολής του προϋπολογισμού, του απολογισμού, του λο¬ 
γαριασμού αποτελεσμάτων χρήσης, καθώς και κάθε άλ¬ 
λου στοιχείου που προβλέπεται από γενικές ή ειδικές 
διατάξεις. 

Ο Υπουργός Εθνικής Οικονομίας και ο Υπουργός Μακε¬ 
δονίας - Θράκης παρακολουθούν την πορεία εκτέλεσης 
του εγκεκριμένου ΕΣ και ελέγχουν το βαθμό επίτευξης 
των στόχων του. 

ΚΕΦΑΛΑΙΟ Δ 

ΓΕΝΙΚΗ ΣΥΝΕΛΕΥΣΗ ΤΩΝ ΜΕΤΟΧΩΝ 
Άρθρο 19- Γενικά 

1) Η Γενική Συνέλευση των μετόχων είναι το ανώτατο 
όργανο της Εταιρίας και δικαιούται να αποφασίζει για κά¬ 
θε εταιρική υπόθεση. 

2) Η Γενική Συνέλευση αποφασίζει έγκυρα μόνο για τα 
θέματα, που ρητά αναγράφονται στην ημερήσια διάταξη. 

Άρθρο 20 - Αποκλειστική αρμοδιότητα 

1 .Η Γενική Συνέλευση των μετόχων είναι η μόνη αρμό¬ 
δια να αποφασίζει για: 

1.1. τροποποιήσεις του καταστατικού, 

1.2. αυξήσεις ή μειώσεις του μετοχικού κεφαλαίου, εκτός 
από την περίπτωση του άρθρου 7 παρ. 1 του παρόντος, 

1.3. έγκριση της αμοιβής των μελών του Διοικητικού 
Συμβουλίου, 

1.4. εκλογή των ελεγκτών και καθορισμό της αμοιβής 
τους, 

1.5. απαλλαγή των μελών του Διοικητικού Συμβουλίου 
και των ελεγκτών από κάθε ευθύνη αποζημίωσης, 

1.6. έγκριση των ετήσιων οικονομικών καταστάσεων 
της Εταιρίας, 

1.7. διάθεση των ετήσιων κερδών, 

1.8. συγχώνευση, διάσπαση, μετατροπή, αναβίωση, πα¬ 
ράταση ή διάλυση της Εταιρίας, 

1.9. διορισμό εκκαθαριστούν, 

1.10. έκδοση δανείου με ομολογίες, απλές ή δυνάμενες 
να μετατραπούν σε μετοχές. 

2. Στις διατάξεις της προηγούμενης παραγράφου δεν 
υπάγεται η κατά το άρθρο 78 του κ.ν. 2190/1920 απορρό¬ 
φηση ανώνυμης εταιρίας από άλλη ανώνυμη εταιρία που 
κατέχει το 100% των μετοχών της. 

Άρθρο 21 - Συνελεύσεις 

1) Η Γενική Συνέλευση των μετόχων συνέρχεται 
υποχρεωτικά, μία φορά το χρόνο και μέσα στο πρώτο ε¬ 
ξάμηνο από τη λήξη της εταιρικής χρήσης. 

2) Το Διοικητικό Συμβούλιο δύναται να συγκαλέσει έ¬ 
κτακτη Γενική Συνέλευση των μετόχων, όταν παρουσια¬ 
στεί ανάγκη. 

Άρθρο 22 - Πρόσκληση σε Γ ενική Συνέλευση 

1. Η Γ ενική Συνέλευση των μετόχων συνέρχεται στην έ¬ 
δρα της Εταιρίας. Εξαιρετικά επιτρέπεται να συνέρχεται 
η γενική συνέλευση και σε άλλο τόπο κείμενο στην ημε¬ 
δαπή, μετά από ειδική άδεια της αρμόδιας εποπτικής αρ¬ 
χής, στην οποία θα καθορίζονται και οι όροι υπό τους ο¬ 
ποίους χορηγείται η άδεια. Η άδεια αυτή δεν απαιτείται, 
όταν στη συνέλευση παρίστανται ή αντιπροσωπεύονται 
μέτοχοι που εκπροσωπούν το σύνολο του μετοχικού κε¬ 
φαλαίου και κανείς μέτοχος δεν αντιλέγει στην πραγμα¬ 
τοποίηση της συνεδρίασης και στη λήψη αποφάσεων. 

2. Η Γενική Συνέλευση των μετόχων, με εξαίρεση τις ε¬ 
παναληπτικές συνελεύσεις και εκείνες που εξομοιώνονται 
με αυτές, συγκαλείται από το Διοικητικό Συμβούλιο, με πρό¬ 
σκληση, είκοσι (20) τουλάχιστον ολόκληρες μέρες πριν από 
την οριζόμενη για τη συνεδρίασή της, υπολογιζόμενων και 
των εξαιρετέων ημερών. Η μέρα δημοσίευσης της πρό¬ 
σκλησης και η μέρα συνεδρίασής της Γενικής Συνέλευσης 
δεν υπολογίζονται. Πρόσκληση για σύγκληση γενικής συ¬ 
νέλευσης δεν απαιτείται στην περίπτωση κατά την οποία 
στη συνέλευση παρίστανται ή αντιπροσωπεύονται μέτοχοι 
που εκπροσωπούν το σύνολο του μετοχικού κεφαλαίου και 
κανείς από αυτούς δεν αντιλέγει στην πραγματοποίησή 
της και στη λήψη αποφάσεων. 

3. Η πρόσκληση της Γενικής Συνέλευσης, η οποία περι¬ 
λαμβάνει τουλάχιστον το οίκημα, τη χρονολογία και την 
ώρα της συνεδρίασης, καθώς και τα θέματα της ημερή¬ 


σιας διάταξης με σαφήνεια, τοιχοκολλάται σε εμφανή θέ¬ 
ση του καταστήματος της εταιρίας και δημοσιεύεται ως ε¬ 
ξής: 

3.1. στο τεύχος Ανώνυμων Εταιριών και Εταιριών Πε¬ 
ριορισμένης Ευθύνης της Εφημερίδας της Κυβέρνησης, 
σύμφωνα με το άρθρο 3 του από 16 Ιανουάριου 1930 
ΠΔ/τος περί Δελτίου Ανωνύμων Εταιριών. 

3.2. σε μία ημερήσια πολιτική εφημερίδα, που εκδίδεται 
στην Αθήνα και, κατά την κρίση του Διοικητικού Συμβου¬ 
λίου, έχει ευρύτερη κυκλοφορία σ’ ολόκληρη τη χώρα, 
που επιλέγεται από τις εφημερίδες του άρθρου 3 του Ν .Δ. 
3757/1957, όπως ισχύει, και 

3.3. σε μιά ημερήσια οικονομική εφημερίδα, από εκείνες 
που: 

3.3.1. εκδίδονται έξι (6) ημέρες την εβδομάδα και επί 
τρία (3) χρόνια συνεχώς ως καθαρά οικονομικές εφημε¬ 
ρίδες, 

3.3.2. έχουν κυκλοφορία τουλάχιστον πέντε χιλιάδων 
(5.000) φύλλων την ημέρα καθ'όλη την τριετία και. 

3.3.3. πληρούν τις προϋποθέσεις που καθορίζονται με 
κοινή απόφαση των Υπουργών Εμπορίου και Τύπου και 
Μέσων Μαζικής Ενημέρωσης, προκειμένου για το χαρα¬ 
κτηρισμό εφημερίδας ως οικονομικής και 

3.4 σε μία ημερήσια πολιτική εφημερίδα, που εκδίδεται 
στη Θεσσαλονίκη 

Για τις οικονομικές εφημερίδες, οι οποίες θα έχουν τη 
δυνατότητα να δημοσιεύουν προσκλήσεις, θα αποφασί¬ 
ζει ανά εξάμηνο ο Υπουργός Ανάπτυξης, με βάση έγγρα¬ 
φο του Υπουργού Τύπου και Μέσων Μαζικής Ενημέρω¬ 
σης, που θα βεβαιώνει τη συνδρομή, των κατά τα πιο πά¬ 
νω εδάφια (3.3.1), (3.3.2), και (3.3.3) προϋποθέσεων. 

Άρθρο 23 - Δικαίωμα συμμετοχής και ψήφου 

Κάθε μετοχή παρέχει δικαίωμα παράστασης και ψήφου 
στην τακτική ή έκτακτη Γενική Συνέλευση. Ο μέτοχος εκ¬ 
προσωπείται από τους Υπουργούς Εθνικής Οικονομίας, 
Οικονομικών και Μακεδονίας - Θράκης ή εξουσιοδοτημέ¬ 
νο από αυτούς όργανο. 

Άρθρο 24 - Πρόεδρος, Γραμματείς, Ψηφολέκτες 

1) Στη Γενική Συνέλευση προεδρεύει προσωρινά ο Πρό¬ 
εδρος του Διοικητικού Συμβουλίου, όταν δε αυτός δεν πα- 
ρίστανται, πρόσωπο που εκλέγεται προσωρινά από τη 
Συνέλευση. 

2) Ο προσωρινά προεδρεύων στη Συνέλευση, 
προσλαμβάνει ένα προσωρινό γραμματέα, μέτοχο ή μή, 
που εκτελεί και χρέη ψηφολέκτη. 

3) Πριν από τη συζήτηση των θεμάτων της ημερήσιας διά¬ 
ταξης, η Συνέλευση εκλέγει τον οριστικό Πρόεδρό της και 
ένα ή δυο γραμματείς, που εκτελούν και χρέη ψηφολεκτών. 

Άρθρο 25 - Πρακτικά 

1) Οι συζητήσεις και αποφάσεις των Γενικών Συνελεύ¬ 
σεων των μετόχων, καταχωρούνται περιληπτικά, σε ειδι¬ 
κό βιβλίο πρακτικών, και υπογράφονται από τον Πρόεδρο 
και τον Γραμματέα της συνεδρίασης. 

2) Στα πρακτικά καταχωρείται και ο κατάλογος των με¬ 
τόχων που ήταν παρόντες ή αντιπροσωπεύθηκαν στη 
Γενική Συνέλευση, με τις διευθύνσεις και τον αριθμό των 
μετοχών και ψήφων καθενός μετόχου και αντιπροσώπου 
μετόχου. 

3) Με αίτηση οποιουδήποτε μετόχου, ο Πρόεδρος της 
Συνέλευσης υποχρεούται να καταχωρήσει στα πρακτικά, 
την ακριβή περίληψη της γνώμης του. 


π 

4) Τα αντίγραφα και αποσπάσματα των πρακτικών, επι¬ 
κυρώνονται από τον Πρόεδρο του Διοικητικού Συμβου¬ 
λίου ή τον αναπληρωτή του. 

Άρθρο 26 - Παράσταση ενός μόνο μετόχου 

Επειδή στη Συνέλευση παρίσταται ένας μόνο μέτοχος, 
την παρακολουθεί αντιπρόσωπος του Υπουργού Ε¬ 
μπορίου ή Συμβολαιογράφος της έδρας της Εταιρίας, 
που προσυπογράφει τα πρακτικά της συνέλευσης. 

ΚΕΦΑΛΑΙΟ Ε 

ΙΣΟΛΟΓΙΣΜΟΣ ΚΑΙ ΔΙΑΘΕΣΗ ΚΕΡΔΩΝ 
Άρθρο 27 - Εταιρική χρήση 

Η ετήσια χρήση των εταιρικών εργασιών αρχίζει την 
πρώτη (1η) Ιανουάριου κάθε έτους και λήγει την 
τριακοστή πρώτη (31η) Δεκεμβρίου του ίδιου έτους. Η 
πρώτη εταιρική χρήση λήγει την 31η Δεκεμβρίου 2000. 

Άρθρο 28 - Ετήσιες οικονομικές καταστάσεις 

1) Στο τέλος κάθε εταιρικής χρήσης ενεργείται η απο- 
γραφή της εταιρικής περιουσίας και καταρτίζονται οι ετή¬ 
σιες οικονομικές καταστάσεις της χρήσης που έληξε, 
σύμφωνα με το Κ.Ν. 2190/20 ως ισχύει, οι οποίες υποβάλ¬ 
λονται για έγκριση στη Γενική Συνέλευση συνοδευόμενες 
α) από την αναγκαία επεξηγηματική έκθεση του Διοικητι¬ 
κού Συμβουλίου, όπως καθορίζεται στο άρθρο 43α του 
Κ.Ν. 2190/20, όπως αυτό ανπκαταστάθηκε από το Π.Δ. 
409/86 και λογοδοσία για τα πεπραγμένα κατά το έτος 
που έληξε και β) την έκθεση των ελεγκτών. 

2) Οι ετήσιες οικονομικές καταστάσεις πρέπει να εμφα¬ 
νίζουν με απόλυτη σαφήνεια, την πραγματική εικόνα της 
περιουσιακής διάρθρωσης, της χρηματοοικονομικής θέ¬ 
σης και των αποτελεσμάτων χρήσης της Εταιρίας και κα¬ 
ταρτίζονται υποχρεωτικά με βάση τις διατάξεις των άρ¬ 
θρων 42α, 42β, 42γ, 42δ, 42ε, 43, 43α και 43β του Κ.Ν. 
2190/20 όπως τροποποιήθηκαν και ισχύουν. 

3) Στην έκθεση του Διοικητικού Συμβουλίου προς την 
Τακτική Γενική Συνέλευση περιλαμβάνονται όλα τα στοι¬ 
χεία, όπως αναφέρονται στο άρθρο 43α παρ. 3 εδ. α' και 
β’, επιπλέον δε αναγράφονται τα χρεόγραφα κατ’ είδος, 
ποσά και τιμή μονάδας, το διαθέσιμο συνάλλαγμα εξωτε¬ 
ρικού με ανάλυση κατά είδος και μέση τιμή απόκτησής 
εου, οι οικοδομές και τα ακίνητα γενικά της εταιρίας με α¬ 
νάλυση κατά μονάδα, είδος και τόπο στον οποίο κείνται, 
τιμή απόκτησης ή κατασκευής τους, με μνεία των τυχόν 
υφιστάμενων εμπράγματων βαρών, καθώς και σημαντι¬ 
κές ζημίες πραγματοποιηθείσες ή αναμενόμενες μέσα 
στο χρονικό διάστημα από τη λήξη της εταιρικής χρήσης 
μέχρι την υποβολή της έκθεσης. 

4) Για να ληφθεί από τη Γενική Συνέλευση έγκυρη από¬ 
φαση πάνω στις οικονομικές καταστάσεις που έχουν ε- 
γκριθεί από το διοικητικό συμβούλιο, πρέπει να έχουν υ¬ 
πογράφει από τρία διαφορετικά πρόσωπα, ήτοι από: (α) 
τον πρόεδρο του Διοικητικού Συμβουλίου ή τον αναπλη¬ 
ρωτή του, (β) το διευθύνοντα ή εντεταλμένο σύμβουλο 
και (γ) τον υπεύθυνο για τη διεύθυνση του λογιστηρίου. 

Οι παραπάνω, σε περίπτωση διαφωνίας από πλευράς 
νομιμότητας του τρόπου κατάρτισης των οικονομικών κα¬ 
ταστάσεων, οφείλουν να εκθέτουν εγγράφως τις αντιρ¬ 
ρήσεις τους στη γενική συνέλευση. 

5) Αντίγραφα των ετήσιων οικονομικών καταστάσεων 
με τις σχετικές εκθέσεις του Διοικητικού Συμβουλίου και 


των Ελεγκτών, υποβάλλονται από την Εταιρία στην αρμό¬ 
δια Νομαρχία, είκοσι (20) τουλάχιστον μέρες πριν από τη 
Γ ενική Συνέλευση. 

6) Ο ισολογισμός της Εταιρίας, ο λογαριασμός "Αποτε¬ 
λέσματα Χρήσης" και ο "Πίνακας διαθέσεως αποτελεσμά- 
τωΥ', μαζί με το σχετικό πιστοποιητικό ελέγχου, δημοσι¬ 
εύονται είκοσι (20) ολόκληρες μέρες πριν από τη Συνέ¬ 
λευση, σύμφωνα με τις διατάξεις των άρθρων 7β παρ. 1 
ες. βκαι43β παρ. 5του Κ.Ν. 2190/1920. 

7) Μέσα σε είκοσι (20) μέρες από την έγκριση των οικο¬ 
νομικών καταστάσεων απότηντακτική Γενική Συνέλευση, 
μαζί με το επικυρωμένο αντίγραφο των πρακτικών της, 
που προβλέπεται από την παρ. 2 του άρθρου 26α, υπο¬ 
βάλλεται στην αρμόδια Νομαρχία και αντίτυπο των εγκε¬ 
κριμένων οικονομικών καταστάσεων." 

Αρθρο 29 - Διάθεση καθαρών κερδών 

1) Καθαρά κέρδη της Εταιρίας είναι εκείνα που προκύ¬ 
πτουν μετά την αφαίρεση από τα πραγματοποιηθέντα α¬ 
καθάριστα κέρδη, κάθε εξόδου, κάθε ζημίας, των 
αποσβέσεων που ορίζονται από το Νόμο και κάθε άλλου 
εταιρικού βάρους. 

2) Τα καθαρά κέρδη, με την επιφύλαξη του άρθρου 44α 
του Κ.Ν. 2190/20, διανέμονται ως εξής: α) Αφαιρείταιτο ένα 
εικοστό (1 /20) για σχηματισμό του κατά νόμο υποχρεωτικού 
τακτικού αποθεματικού, μέχρις ότου το τακτικό αποθεματι- 
κό φθάσει τουλάχιστον το ένα τρίτο (1/3) του εταιρικού κε¬ 
φαλαίου. Το αποθεματικό αυτό κεφάλαιο χρησιμοποιείται 
αποκλειστικά για εξίσωση, προ πάσης διανομής μερί¬ 
σματος, του τυχόν χρεωστικού υπόλοιπου του λογαρια¬ 
σμού κερδών και ζημιών, β) Κρατείται το απαιτούμενο ποσό 
για καταβολή πρώτου μερίσματος ίσο προς 6% τουλάχι¬ 
στον του καταβεβλημένου εταιρικού κεφαλαίου, σε 
συνδυασμό προς τις διατάξεις του άρθρου 1 του Ν. 876/79. 

3) Η Γενική Συνέλευση μπορεί να αποφασίζει ότι το κα¬ 
τά τα άνω υπόλοιπο θα διατεθεί για διανομή πρόσθετου 
μερίσματος, για σχηματισμό έκτακτου αποθεματικού, για 
διανομή στα μέλη του Διοικητικού Συμβουλίου ή σε υπαλ¬ 
λήλους της Εταιρίας ή για μεταφορά σε νέο. 

Άρθρο 30 - Καταβολή μερίσματος 

1) Η καταβολή μερίσματος γίνεται στο Ταμείο της Εται¬ 
ρίας ή οπουδήποτε ορίσει η Γενική Συνέλευση και κατά το 
χρόνο που ορίζεται από αυτήν. 

2) Η καταβολή του μερίσματος γίνεται στον κάτοχο της 
μερισματαπόδειξης, χωρίς έρευνα γιά την κυριότητα της 
μετοχής. 

3) Η αξίωση για το μέρισμα παραγράφεται μετά από 
πέντε (5) χρόνια, αφότου έγινε απαιτητό. 

ΚΕΦΑΛΑΙΟ ΣΤ 
ΕΛΕΓΚΤΕΣ 

Άρθρο 31 - Διορισμός και ευθύνη ελεγκτών 

1) Προκειμένου να ληφθεί έγκυρα απόφαση από τη 
Γενική Συνέλευση σχετικά με τους ετήσιους λογαρια¬ 
σμούς, αυτοί θα πρέπει να έχουν ελεγχθεί προηγουμένως 
από δύο τουλάχιστον ελεγκτές. 

2) Οι δύο Ελεγκτές καθώς και ισάριθμοι αναπληρωμα¬ 
τικοί, ορίζονται από την προηγούμενη τακτική Γενική 
Συνέλευση, με ειδική απόφαση, που καθορίζει και το 
ποσό της αμοιβής τους, που καταβάλλεται πάντοτε από 
την Εταιρία. 

3) Η Εταιρία, εφόσον υπερβαίνει τα όρια της παρ. 6 του 
άρθρου 42α του Κ.Ν. 2190/20, όπως αυτό αντικαταστά- 
θηκε με το άρθρου 29 του Π.Δ. 409/86 και ισχύει, εκλέγει 
υποχρεωτικά τους Ελεγκτές της από τους Ορκωτούς 
Λογιστές του Σώματος Ορκωτών Λογιστών του Ν.Δ. 
3329/55, σύμφωνα με τις σχετικές διατάξεις της νομοθε¬ 
σίας που ισχύουν κάθε φορά. Στην περίπτωση αυτή, η Ε¬ 
ταιρία, για τον τακτικό της έλεγχο, έχει τη δυνατότητα, 
αντί δύο ελεγκτών, να εκλέγει ένα μόνο Ορκωτό Λογιστή. 

4) Δεν μπορούν να ορισθούν Ελεγκτές μέλη του Διοικη¬ 
τικού Συμβουλίου ή συγγενείς τους μέχρι και τού τρίτου 
βαθμού, εξ αίματος ή εξ αγχιστείας, ή υπάλληλοι εξαρτη¬ 
μένης τυχόν Εταιρίας. 

5) Οι Ελεγκτές ευθύνονται κατά την άσκηση των καθη¬ 
κόντων τους, για κάθε πταίσμα, υποχρεούμενοι να αποζη¬ 
μιώσουν την Εταιρία. Η αξίωση αυτή της Εταιρίας, παρα¬ 
γράφεται μετά διετία. 

Άρθρο 32 - Αποδοχή διορισμού Ελεγκτών 

Μέσα σε πέντε (5) μέρες από τη Γενική Συνέλευση που 
όρισε τους Ελεγκτές, πρέπει να ανακοινωθεί προς 
αυτούς ο διορισμός τους, τον οποίο θεωρείται ότι 
αποδέχονται, εφόσον δεν τον αποποιηθούν μέσα σε 
προθεσμία πέντε (5) μερών, και έχουν όλες τις ευθύνες 
και υποχρεώσεις που ορίζονται από το Νόμο και το παρόν 
Καταστατικό. 

Άρθρο 33 - Καθήκοντα, υποχρεώσεις και 
εξουσία Ελεγκτών 

1) Οι Ελεγκτές οφείλουν, κατά τη διάρκεια της χρήσης, να 
παρακολουθούν τη λογιστική και διαχειριστική κατάσταση 
της Εταιρίας, δικαιούμενοι κατά τη διάρκεια της χρήσης, να 
ελέγχουν οποιοδήποτε βιβλίο, λογαριασμό ή έγγραφο της 
Εταιρείας, περιλαμβανομένων και των πρακτικών της Γενι¬ 
κής Συνέλευσης και του Διοικητικού Συμβουλίου. 

2) Οι Ελεγκτές οφείλουν να προβαίνουν άε κάθε ανα¬ 
γκαία υπόδειξη προς το Διοικητικό Συμβούλιο, σε περί¬ 
πτωση δε παράβασης των διατάξεωντου Νόμου ή του πα¬ 
ρόντος Καταστατικού, υποβάλλουν αναφορά στον 
Υπουργό Εμπορίου. 

3) Μετάτη λήξη της εταιρικής χρήσης, υποχρεούνταινα 
ελέγξουν τον Ισολογισμό και τον Λογαριασμό Αποτελε¬ 
σμάτων Χρήσεως και να υποβάλουν στην τακτική Γενική 
Συνέλευση έκθεση για το πόρισμα του ελέγχου τους, η 
οποία πρέπει να είναι συνταγμένη σύμφωνα με το Νόμο. 

4) Οι Ελεγκτές οφείλουν να παρίστανται στη Γενική 
Συνέλευση και να παρέχουν κάθε πληροφορία, σχετική με 
τον έλεγχο που ενεργήθηκε από αυτούς. 

ΚΕΦΑΛΑΙΟ Ζ 

ΔΙΑΛΥΣΗ ΚΑΙ ΕΚΚΑΘΑΡΙΣΗ ΤΗΣ ΕΤΑΙΡΕΙΑΣ 
Άρθρο 34 - Διάλυση της Εταιρίας 

1. Η Εταιρία διαλύεται: 

1.1. Με την παρέλευση του χρόνου διάρκειάς της, που 
ορίζεται στο άρθρο 4 του παρόντος καταστατικού, ε¬ 
φόσον αυτή δεν παραταθεί νόμιμα. 

1.2. Με απόφαση της Γενικής Συνέλευσης των μετόχων, 
σύμφωνα με τα οριζόμενα στο άρθρο 28 του παρόντος 
καταστατικού. 

1.3. Με τήν κήρυξη της Εταιρίας σε κατάσταση πτώχευ¬ 
σης. 

2. Το Διοικητικό Συμβούλιο υποχρεούται να συγκαλέσει 
τη Γ ενική Συνέλευση, μέσα σε προθεσμία έξι μηνών από 


τη λήξη της χρήσης, για να αποφασίσει για τη διάλυση της 
Εταιρίας ή για την υιοθέτηση άλλου μέτρου, όταν το 
σύνολο των ιδίων κεφαλαίων της, όπως προσιορίζονται 
στο υπόδειγμα ισολογισμού, που προβλέπεται από το άρ¬ 
θρο 42γτου Κ.Ν. 2190/20, καταστεί κατώτερο από το ήμι- 
συ (1/2) του καταβεβλημένου μετοχικού κεφαλαίου. 

Άρθρο 35 - Εκκαθάριση της Εταιρίας 

1) Σε περίπτωση διάλυσης της Εταιρίας, η Γενική Συνέ¬ 
λευση ορίζει τον τρόπο της εκκαθάρισης και διορίζει δύο 
έως πέντε εκκαθαριστές, προσδιορίζοντας την αμοιβή 
τους. 

2) Με τον διορισμό των εκκαθαριστών λήγει η εξουσία 
του Διοικητικού Συμβουλίου και των Ελεγκτών. 

3) Η Γενική Συνέλευση των μετόχων διατηρεί όλα τα δι- 
καιώματά της κατά τη διάρκεια της εκκαθάρισης και ε¬ 
γκρίνει και τους λογαριασμούς αυτής. 

Άρθρο 36 - Καθήκοντα εκκαθαριστών 

1) Οι εκκαθαριστές οφείλουν, μόλις αναλάβουν τα κα- 
θήκοντά τους και κατά τη λήξη της εκκαθάρισης, σύμ¬ 
φωνα με τις σχετικές διατάξεις του Νόμου, να ενερ¬ 
γήσουν απογραφή της εταιρικής περιουσίας, να 
συντάξουν και να δημοσιεύσουν στον τύπο και στο Δελτίο 
Ανωνύμων Εταιρειών και Εταιρειών Περιωρισμένης Ευ¬ 
θύνης της Εφημερίδας της Κυβερνήσεως, ισολογισμό, 
αντίτυπο του οποίου υποβάλλεται στο Υπουργείο Ε¬ 
μπορίου. 

2) Οι εκκαθαριστές είναι αρμόδιοι να αποφασίζουν για 
κάθε υπόθεση που αφορά τη διεξαγωγή της εκκαθάρισης 
και την μεταβίβαση ή εκχώρηση της εταιρικής περιου¬ 
σίας, δεσμευόμενοι μόνο από τις αποφάσεις της Γ ενικής 
Συνέλευσης. 

3) Οι εκκαθαριστές υποβάλλουν κατ’ έτος στη Γενική 
Συνέλευση τα αποτελέσματα της εκκαθάρισης, με έκθεση 
των αιτίων τα οποία παρεμπόδισαν την περάτωση αυτής. 

Άρθρο 37 - Υπόλοιπο εκκαθάρισης 

Το καθαρό υπόλοιπο που απομένει μετά την εκκαθάρι¬ 
ση των υποθέσεων και την αποπληρωμή των υποχρεώσε¬ 
ων της Εταιρίας, αποδίδεται στο μέτοχο. 

Άρθρο 38 

Για όσα θέματα δεν ρυθμίζονται από το παρόν κατα¬ 
στατικό, ισχύουν οι διατάξεις του Κ.Ν. 2190/1920, όπωςε- 
κάστοτε ισχύει. 

ΚΕΦΑΛΑΙΟ Η 

ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 39 - Πρώτο Διοικητικό Συμβούλιο 

Το πρώτο Διοικητικό Συμβούλιο, ο Πρόεδρος και ο Δι- 
ευθύνων Σύμβουλος ως και ο χρόνος θητείας αυτών ορί¬ 
ζονται με κοινή απόφαση των Υπουργών Εθνικής Οικονο¬ 
μίας, Οικονομικών και Μακεδονίας - Θράκης σύμφωνα με 
την παράγραφο 6 του άρθρου 1 του Ν. 2687/1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Απριλίου 1999 

ΟΙ ΥΠΟΥΡΓΟΙ 

ΥΦΥΠ. ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΑΛΕΞΑΝΔΡΟΣ ΜΠΑΛΤΑΣ ΓΙΑΝΝΟΣ ΠΑΠΑΝΤΩΝΙΟΥ 

ΜΑΚΕΔΟΝΙΑΣ · ΘΡΑΚΗΣ 

ΙΩΑΑΝΝΗΣ ΜΑΓΚΡΙΩΤΗΣ 

Αριθ. 14505/ΔΕΚ0 540 (2) 

Καταστατικό της Ανώνυμης Εταιρίας με την Επωνυμία 
"ΕΛΛΗΝΙΚΕΣ ΕΚΘΕΣΕΙΣ ΗΕϋΞΧΡΟ" 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη, 

1. Τις διατάξεις: 

α) Του άρθρου 23 (παρ. 1 εδάφιο ιδ) του ν. 1558/1998 
"Κυβέρνηση και Κυβερνητικά Όργανα". (Α'/137) 

β) Του ν. 735/1977 Περί ιδρύσεως ανωνύμου εταιρίας υ¬ 
πό την επωνυμία "ΔΙΕΘΝΗΣ ΕΚΘΕΣΙΣ ΘΕΣΣΑΛΟΝΙΚΗΣ Α¬ 
ΝΩΝΥΜΟΣ ΕΤΑΙΡΙΑ και άλλων τινών διατάξεων" (Α'/313) 

γ) Του άρθρου 2 παρ. 4 του ν.2687/1999 "Αναμόρφωση 
και εκσυγχρονισμός της Διεθνούς Έκθεσης Θεσσαλονί¬ 
κης" (Α739) 

δ) Την αριθ. 3401/ΔΙΟΕ 1957/9.10.1996 κοινή απόφαση 
του Πρωθυπουργού και του Υπουργού Εθνικής Οικονο¬ 
μίας περί καθορισμού αρμοδιοτήτων των Υφυπουργών Ε¬ 
θνικής Οικονομίας. (Β7937). 

2. Το γεγονός ότι η απόφαση αυτή δεν προκαλεί δαπά¬ 
νη στον Κρατικό Προϋπολογισμό, αποφασίζουμε: 

Το Καταστατικό της Ανώνυμης Εταιρίας με την επωνυ¬ 
μία "ΕΛΛΗΝΙΚΕΣ ΕΚΘΕΣΕΙΣ - ΗΕϋΞΧΡΟ", έχει ως εξής: 

ΚΕΦΑΛΑΙΟ Α 

ΣΥΣΤΑΣΗ - ΕΠΩΝΥΜΙΑ - ΣΚΟΠΟΣ - ΕΔΡΑ- ΔΙΑΡΚΕΙΑ 
Άρθρο 1 - Επωνυμία 

1) Συνιστάται Ανώνυμη Εταιρία με την επωνυμία "ΕΛΛΗ¬ 
ΝΙΚΕΣ ΕΚΘΕΣΕΙΣ -ΗΕϋΞΧΡΟ Α.Ε.". 

2) Στις σχέσεις της Εταιρίας με την αλλοδαπή, η επωνυ¬ 
μία της θα χρησιμοποιείται σε ακριβή μετάφραση. 

Άρθρο 2 - Σκοπός 

Σκοπός της Εταιρίας είναι: 

1) Η διοργάνωση εκθέσεων, συνεδρίων και γενικότερα 
εκδηλώσεων για ίδιο λογαριασμό ή λογαριασμό τρίτων 
κυρίως στην ευρύτερη περιοχή της Θεσσαλονίκης, αλλά 
και οπουδήποτε αλλού, στην Ελλάδα ή στο εξωτερικό. 

2) Η παροχή οιασδήποτε φύσεως συμβουλευτικών υπη¬ 
ρεσιών που αφορούν τον εκθεσιακό-συνεδριακό τομέα 
προς ιδιωτικούς φορείς, καθώς και η συγκέντρωση, επε¬ 
ξεργασία και εμπορική εκμετάλλευση σχετικών πληροφο¬ 
ριών. 

3) Η παροχή οιασδήποτε φύσης υπηρεσιών που συνά- 
δουν με τον κύριο σκοπό της εταιρίας κατά την κρίση του 
Διοικητικού Συμβουλίου. 

4) Η αντιπροσώπευση, πρακτορεία και συνεργασία με 
οίκους του εσωτερικού ή εξωτερικού ή άλλες επιχειρή¬ 
σεις. 

5) Στο σκοπό της Εταιρείας εμπίπτει αυτονότητα, ανα¬ 
γόμενη και σε αυτοτελή σκοπό, γενικά και κάθε πράξη ή 
συναλλαγή, εμπορική ή βιοτεχνική, που δύναται να 
αποτελεί μέσο για την πραγμάτωση των κύριων σκοπών 
των παραγράφων 1 και 2 του παρόντος άρθρου 2. 

6) Η επιλογή των μέσων για την εξυπηρέτηση του σκοπού 
της Εταιρίας ανήκει στο Διοικητικό Συμβούλιο. Καμία πρά¬ 
ξη διοίκησης, διαχείρισης ή διάθεσης δεν εξαιρείται από τα 
μέσα αυτά, τα οποία αναγνωρίζονται ως σκοποί. 

7) Για εξυπηρέτηση του εταιρικού σκοπού, η Εταιρία 
δύναται, μετά από απόφαση του Διοικητικού Συμβουλίου, 


να ιδρύει υποκαταστήματα και πρακτορεία εντός ή εκτός 
της Ελλάδας σε αγοραζόμενα προς τούτο ή και μισθω¬ 
μένα ακίνητα. 

Άρθρο 3 - Έδρα 

Εδρα της Εταιρίας ορίζεται ο Δήμος Θεσσαλονίκης. 

Άρθρο 4 - Διάρκεια 

Η διάρκεια της Εταιρίας ορίζεται σε πενήντα (50) χρόνια 
από τη δημοσίευση του αρχικού καταστατικού στο Δελτίο 
Ανωνύμων Εταιρειών και Εταιρειών Περιωρισμένης Ευ¬ 
θύνης της Εφημερίδας της Κυβερνήσεως. 

ΚΕΦΑΛΑΙΟ Β 

ΜΕΤΟΧΙΚΟ ΚΕΦΑΛΑΙΟ - ΜΕΤΟΧΕΣ 

Άρθρο 5 - Κεφάλαιο 

1) Το μετοχικό κεφάλαιο της Εταιρίας ορίζεται σε πενή¬ 
ντα εκατομμύρια (50.000.000) δραχμές και διαιρείται σε 
εκατό χιλιάδες (100.000) ονομαστικές μετοχές, ονομα¬ 
στικής αξίας πεντακοσίων (500) δραχμών η κάθε μία ολο¬ 
σχερούς καταβεβλημένο. 

Άρθρο 6 - Μετοχές 

1) Οι μετοχές της Εταιρίας είναι κοινές ονομαστικές 
μετοχές. 

2) Για την μετατροπή των ανωνύμων μετοχών σε ονομα¬ 
στικές και των ονομαστικών σε ανώνυμες, απαιτείται από¬ 
φαση της Γενικής Συνέλευσης των μετόχων κατά την α¬ 
παρτία και πλειοψηφία του άρθρου 27 του παρόντος. 

3) Επιτρέπεται η έκδοση τίτλων που αντιπροσωπεύουν 
μία ή περισσότερες μετοχές, κατά την κρίση του Διοικη¬ 
τικού Συμβουλίου. 

4) Η Εταιρία υποχρεούται να εκδώσει και να παραδώσει 
μετοχικούς τίτλους στους μετόχους. Μέχρι την έκδοση 
των οριστικών τίτλων των μετοχών, η Εταιρία δύναται να 
εκδώσει και παραδώσει στους μετόχους, προσωρινούς 
τίτλους, οι οποίοι Θα ανταλλαγούν με τους οριστικούς τίτ¬ 
λους, μόλις οι τελευταίοι εκδοθούν. Οι μετοχές καθώς και 
οι προσωρινοί τίτλοι τους δύνανται να εκδοθούν σε τίτ¬ 
λους που αντιπροσωπεύουν πολλαπλές μετοχές. 

Η παράδοση των οριστικών τίτλων ενεργείται μόνο με 
την επιστροφή των προσωρινών. 

5) Οι τίτλοι των μετοχών αποκόπτονται από διπλότυπο 
βιβλίο, φέρουν αύξοντα αριθμό, ημερομηνία έκδοσης, τη 
σφραγίδα της Εταιρίας και τις υπογραφές δύο (2) μελών 
του Διοικητικού Συμβουλίου, που ορίζονται απ’ αυτό, οι 
οποίες δύνανται να τεθούν και με σφραγίδα ή λιθογραφία. 
Κατά τα λοιπά ο έντυπος τύπος τους καθορίζεται από το 
Διοικητικό Συμβούλιο. 

6) Οι μετοχές είναι αδιαίρετες ένανπ της Εταιρίας, πε¬ 
ρισσότεροι δε κάτοχοι μιάς μετοχής, εκπροσωπούνται 
υποχρεωτικά με έναν εκπρόσωπο, στις σχέσεις τους με 
την Εταιρία. 

Άρθρο 7 - Έκδοση νέων μετοχών 

1) Το Διοικητικό Συμβούλιο της Εταιρίας μέσα στην 
πρώτη πενταετία (5ετία) από τη νόμιμη σύσταση της Ε¬ 
ταιρίας ή μέσα σε πενταετία (5ετία) από τη σχετική από¬ 
φαση της Γενικής Συνέλευσης, δικαιούται με απόφασή 
του που λαμβάνεται με πλειοψηφία των δύο τρίτων (2/3) 
του συνόλου των μελών του, να αυξήσει το μετοχικό κε¬ 
φάλαιο είτε εφ’ άπαξ είτε τμηματικά, με έκδοση νέων με¬ 
τοχών. Το ποσό της αύξησης δεν μπορεί να υπερβεί το πο- 

σό του μετοχικού κεφαλαίου που έχει καταβληθεί αρχικά 
ή κατά την ημερομηνία λήψης της απόφασης της Γενικής 
Συνέλευσης. Η πιο πάνω εξουσία του Διοικητικού Συμ¬ 
βουλίου, μπορεί να ανανεώνεται από τη Γ ενική Συνέλευ¬ 
ση των μετόχων, για χρονικό διάστημα που δεν υπερβαί¬ 
νει τα πέντε (5) έτη για κάθε ανανέωση. 

2) Κατ’ εξαίρεση των διατάξεων της προηγούμενης πα¬ 
ραγράφου, απαιτείται πάντοτε απόφαση της Γενικής Συ¬ 
νέλευσης των μετόχων κατά τις περί απαρτίας και πλειο- 
ψηφίας διατάξεων των άρθρων 29 παρ. 3 και 31 παρ. 2του 
Κ.Ν. 2190/20, όταν τα αποθεματικά υπερβαίνουν το ένα 
τέταρτο (1/4) του καταβεβλημένου μετοχικού κεφαλαίου. 

3) Οι κατά την παράγραφο 1 του παρόντος άρθρου α- 
ποφασιζόμενες αυξήσεις, δεν αποτελούν τροποποίηση 
του καταστατικού. 

4) Η τιμή έκδοσης νέων μετοχών, σε περίπτωση αύξη¬ 
σης του μετοχικού κεφαλαίου, δύναται να είναι ανώτερη 
της ονομαστικής ή ίση με αυτή, ποτέ όμως κατώτερη. 

5) Σε περίπτωση έκδοσης νέων μετοχών υπέρ το άρτιο, 
η διαφορά της τιμής έκδοσης μετοχών προς την ονομα¬ 
στική αξία τους αποτελεί ειδικό αποθεματικό από έκδοση 
μετοχών υπέρ το άρτιο, και δεν δύναται να διατεθεί για 
πληρωμή μερισμάτων ή ποσοστών. 

6) Σε περίπτωση έκδοσης νέων μετοχών σε αντικατά¬ 
σταση παλαιών, οι αντικατεστημένες καταστρέφονται με 
μέριμνα του Διοικητικού Συμβουλίου και συντάσσεται 
πρωτόκολλο που αναφέρει τους αριθμούς των μετοχών 
και τον λόγο της αντικατάστασής τους. 

Άρθρο 8 - Δικαίωμα προτίμησης 

1) Σε περίπτωση αύξησης του μετοχικού κεφαλαίου που 
δεν γίνεται με εισφορά σε είδος, αλλά με έκδοση νέων 
μετοχών, οι κατά το χρόνο της αύξησης μέτοχοι, έχουν δι¬ 
καίωμα προτίμησης επί ολόκληρου του νέου κεφαλαίου, 
κατά την αναλογία της συμμετοχής καθενός στο υφιστά¬ 
μενο κεφάλαιο, σύμφωνα με τις διατάξεις του άρθρου 13 
του Κ.Ν. 2190/20. 

2) Το δικαίωμα προτίμησης ασκείται με δήλωση, τηρου- 
μένων των όρων, τύπων και προθεσμιών που ορίζονται από 
τη Γενική Συνέλευση των μετόχων ή το Διοικητικό Συμβού¬ 
λιο, κατ’εφαρμογή των σχετικών διατάξεων του Νόμου. 

3) Σε περίπτωση μή εμπρόθεσμης υποβολής της δήλω¬ 
σης, το δικαίωμα προτίμησης χάνεται, οι δε νέες μετοχές 
που τυχόν δεν αναλήφθηκαν από τους παλαιούς με¬ 
τόχους μπορούν να διατεθούν ελεύθερα από το Διοικητι¬ 
κό Συμβούλιο. 

4) Με την επιφύλαξη των παραγράφων 6 και 7 του άρ¬ 
θρου 13του Κ.Ν. 2190/20, δύναται με απόφαση της Γενι¬ 
κής Συνέλευσης των μετόχων, να περιορισθεί ή να καταρ- 
γηθεί το παραπάνω δικαίωμα προτίμησης. 

ΚΕΦΑΛΑΙΟ Γ 

ΔΙΟΙΚΗΤΙΚΟ ΣΥΜΒΟΥΛΙΟ 

Άρθρο 9 - Σύνθεση και θητεία 

1) Η Εταιρία διοικείται από το Διοικητικό Συμβούλιο που 
αποτελείται από εννέα (9) συμβούλους. 

2) Τα μέλη του Διοικητικού Συμβουλίου εκλέγονται από 
τη Γενική Συνέλευση των μετόχων για πέντε (5) χρόνια, με 
μυστική ψηφοφορία κατ’ απόλυτη πλειοψηφία αυτής. 

3) Η θητεία των μελών του Διοικητικού Συμβουλίου 
υπολογίζεται από τη ν επόμενη μέρα μετά την εκλογή τους 
από τη Γενική Συνέλευση μέχρι τη μέρα εκπνοής της πε¬ 


νταετίας, δύναται όμως να παραταθεί μέχρι την εκλογή 
του νέου Διοικητικού Συμβουλίου από την Γενική Συνέ¬ 
λευση των μετόχων, που θα συγκληθεί μέσα στο πρώτο ε¬ 
ξάμηνο του έτους λήξης της θητείας τους, όχι όμως πέρα 
από μία εξαετία. 

4) Οι σύμβουλοι που εξέρχονται είναι πάντοτε επανε- 
κλέξιμοι. Και μη μέτοχοι της Εταιρίας ή και ανώτεροι υ¬ 
πάλληλοί της μπορούν να εκλεγούν μέλη του Διοικητικού 
Συμβουλίου. 

ΑΑρθρο 10 - Προεδρείο 

1) Το Διοικητικό Συμβούλιο αμέσως μετά την εκλογή του 
από τη Γενική Συνέλευση συγκαλείται από οποιονδήποτε α¬ 
πό τους εκλεγμένους συμβούλους και εκλέγει με μυσπκή 
ψηφοφορία και απόλυτη πλειοψηφία, ένα Πρόεδρο, δύνα- 
ται δε να εκλέξει και ένα ή δύο Αντιπρόεδρους. 

2) Σε περίπτωση απουσίας ή κωλύματος του Προέδρου, 
τον αντικαθιστά ένας από τους Αντιπρόεδρους, αν δεν υ¬ 
πάρχει δε Αντιπρόεδρος, άλλος Σύμβουλος που ορίζεται 
από το Διοικητικό Συμβούλιο. 

3) Σε περίπτωση που μέλος του Προεδρείου αποχωρή¬ 
σει με οποιοδήποτε τρόπο, το Διοικητικό Συμβούλιο, στην 
επόμενη συνεδρίασή του, εκλέγει τόν αντικαταστάτη του, 
για τον υπόλοιπο χρόνο της θητείας αυτού που αντικατα- 
στάθηκε και η εκλογή αυτή υπόκειται στην έγκριση της α¬ 
μέσως επόμενης τακτικής Γ ενικής Συνέλευσης. 

4) Ο Πρόεδρος και οι Αντιπρόεδροι είναι πάντοτε ε- 
πανεκλέξιμοι. Οπου στο εξής γίνεται μνεία του Προέ¬ 
δρου, εννοείται και ο κατά περίπτωση προεδρεύων. 

Άρθρο 11 - Αντικατάσταση Συμβούλων 

1) Αν λόγω θανάτου, παραίτησης ή από οποιοδήποτε 
άλλο λόγο έκπτωσης, χηρεύσει θέση συμβούλου πρίν α¬ 
πό τη λήξη της θητείας του, το Διοικητικό Συμβούλιο, εφ’ 
όσον οι σύμβουλοι που απομένουν δεν είναι λιγότεροι α¬ 
πό τρεις, υποχρεούται να προβεί στην εκλογή προσω¬ 
ρινού αντικαταστάτη. 

2) Οι πράξεις του προσωρινού αντικαταστάτη που εξε- 
λέγη από το Διοικητικό Συμβούλιο είναι έγκυρες, και αν α¬ 
κόμη η Γενική Συνέλευση δεν εγκρίνει την εκλογή του και 
προβεί στην εκλογή άλλου οριστικού συμβούλου. 

3) Η θητεία του οριστικού αντικαταστάτη λήγει το χρόνο 
κατά τον οποίο θα έληγε η θητεία του συμβούλου που 
αντικαταστάθηκε. 

Άρθρο 12 - Συνεδριάσεις 

1) Το Διοικητικό Συμβούλιο συνεδριάζει στην έδρα της. 
Το Διοικητικό Συμβούλιο εγκύρως συνεδριάζει εκτός της 
έδρας του σε άλλο τόπο, είτε στην ημεδαπή είτε στην αλ¬ 
λοδαπή, εφόσον στη συνεδρίαση αυτή παρίστανται ή α¬ 
ντιπροσωπεύονται όλα τα μέλη του και κανένα δεν ανπ- 
λέγει στην πραγματοποίηση της συνεδρίασης και στη λή¬ 
ψη αποφάσεων. 

2) Το Διοικητικό Συμβούλιο συγκαλείται από τον Πρόε¬ 
δρο με έγγραφη πρόσκληση που περιλαμβάνει τόν τόπο, 
τη μέρα και ώρα, καθώς και τα θέματα της συνεδρίασης. 
Η πρόσκληση γνωστοποιείται στα μέλη του Διοικητικού 
Συμβουλίου δύο (2) τουλάχιστον εργάσιμες ημέρες πριν 
από τη συνεδρίαση. Στην πρόσκληση πρέπει απαραίτητα 
να αναγράφονται με σαφήνεια και τα θέματα της ημερή¬ 
σιας διάταξης, διαφορετικά η λήψη αποφάσεων επιτρέ¬ 
πεται μόνον εφόσον παρίστανται ή αντιπροσωπεύονται ό¬ 
λα τα μέλη του διοικητικού συμβουλίου και κανείς δεν α- 

ντιλέγει στη λήψη αποφάσεων. Μπορεί όμως το Διοικητι¬ 
κό Συμβούλιο να ορίσει τακτή μέρα και ώρα συνεδρίασης, 
οπότε παραλείπεται η σύγκληση με έγγραφη πρόσκληση. 

3) Ο Πρόεδρος του Διοικητικού Συμβουλίου υποχρεού- 
ται να συγκαλέσει το Συμβούλιο κάθε φορά που το απαι¬ 
τεί το συμφέρον της Εταιρίας ή μετά από έγγραφη αίτη¬ 
ση τουλάχιστον δύο μελών του Διοικητικού Συμβουλίου 
προς τον Πρόεδρο, ο οποίος υποχρεούται να συγκαλέσει 
το Διοικητικό Συμβούλιο μέσα σε προθεσμία δέκα (10) η¬ 
μερών από την υποβολή της αίτησης. 

Σε περίπτωση άρνησης του Προέδρου να συγκαλέσει το 
Διοικηπκό Συμβούλιο, μέσα στην παραπάνω προθεσμία ή 
εκπρόθεσμης σύγκλησής του, επιτρέπεται στα μέλη που ζή¬ 
τησαν την σύγκληση να συγκαλέσουν αυτά το Διοικηπκό 
Συμβούλιο μέσα σε προθεσμία πέντε (5) ημερών από τη λή¬ 
ξη του δεκαημέρου, γνωστοποιώντας τη σχετική πρόσκλη¬ 
ση στα λοιπά μέλη του Διοικηπκού Συμβουλίου. 

Στην κατά τα ανωτέρω αίτησή τους πρέπει, με ποινή α- 
παραδέκτου, να αναφέρονται με σαφήνεια και τα θέματα 
με τα οποία θα ασχοληθεί το Διοικητικό Συμβούλιο. 

Άρθρο 13 - Απαρτία και πλειοψηφία 

1) Το Διοικηπκό Συμβούλιο είναι σε απαρτία και συνε¬ 
δριάζει έγκυρα εφόσον παρίστανται ή αντιπροσω¬ 
πεύονται στη συνεδρίασή του το ήμισυ πλέον ενός των ε¬ 
κλεγμένων συμβούλων, ποτέ όμως ο αριθμός των πα¬ 
ρόντων συμβούλων δεν μπορεί να είναι μικρότερος από 
τρεις. 

2) Σύμβουλος που απουσιάζει ή κωλύεται μπορεί να 
ανππροσωπευθεί μόνο από άλλο σύμβουλο. Κάθε σύμ¬ 
βουλος μπορεί να αντιπροσωπεύει μόνο ένα σύμβουλο 
που απουσιάζει. 

3) Το Διοικηπκό Συμβούλιο αποφασίζει έγκυρα με την α¬ 
πόλυτη πλειοψηφία των παρόντων και αντιπροσω- 
πευομένων συμβούλων. Σε περίπτωση ισοψηφίας υπερι¬ 
σχύει η ψήφος του Προέδρου του Διοικηπκού Συμβουλίου. 

4) Μέλη της διεύθυνσης της Εταιρίας, που δεν έχουν 
την ιδιότητα του συμβούλου, μετά από πρόσκληση του 
Διοικητικού Συμβουλίου, μπορούν να παρίστανται στις 
συνεδριάσειςτου, χωρίς όμως να έχουν δικαίωμα ψήφου. 

Άρθρο 14 - Πρακτικά 

1) Για τις συνεδριάσεις του Διοικητικού Συμβουλίου 
τηρούνται πρακτικά που καταχωρούνται περιληππκά σε 
ειδικό βιβλίο που μπορεί να τηρείται και κατά το μηχανο¬ 
γραφικό σύστημα και υπογράφονται από τούς παρόντες 
στη συνεδρίαση συμβούλους. Υστερα από αίτηση μέλους 
του Διοικηπκού Συμβουλίου, ο Πρόεδρος υποχρεούται 
να καταχωρήσει στα πρακτικά ακριβή περίληψη της γνώ¬ 
μης του. Στο βιβλίο αυτό καταχωρείται επίσης κατάλογος 
των παραστάντων ή ανππροσωπευθέντων κατά τη συνε¬ 
δρίαση μελών του Διοικητικού Συμβουλίου. 

2) Αντίγραφο ή αποσπάσματα των πρακτικών του Διοι¬ 
κητικού Συμβουλίου επικυρώνονται από τον Πρόεδρο ή 
τον νόμιμο αναπληρωτή του. 

Άρθρο 15 - Αρμοδιότητες 

1) Το Διοικητικό Συμβούλιο είναι αρμόδιο να αποφασίζει 
και να επιχειρεί κάθε πράξη που αφορά στη διοίκηση της 
Εταιρίας, στη διαχείριση και διάθεση της περιουσίας της 
και στην υπό γενικώτατη έννοια επιδίωξη των σκοπών της 
Εταιρίας και γενικά κάθε δικαιοπραξία ή συναλλαγή που 
μπορεί να επιχειρηθεί από τον έχοντα πλήρη και απεριό¬ 


ριστη δικαιοπρακτική ικανότητα, εκτός από τις αποφά¬ 
σεις εκείνες που σύμφωνα με τις διατάξεις του νόμου ή 
του παρόντος καταστατικού, υπάγονται στην αποκλειστι¬ 
κή αρμοδιότητα της Γενικής Συνέλευσης των μετόχων. 

2) Πράξεις του Διοικητικού Συμβουλίου, ακόμη και ε¬ 
κτός του εταιρικού σκοπού, δεσμεύουντην Εταιρίαέναντι 
των τρίτων, εκτός και αν αποδειχθεί ότι ο τρίτος γνώριζε 
την υπέρβαση ή όφειλε να τη γνωρίζει. 

3) Περιορισμοί της εξουσίας του Διοικητικού Συμβου¬ 
λίου από το Καταστατικό ή από απόφαση της Γενικής 
Συνέλευσης, δεν αντιτάσσονται στους καλόπιστους 
τρίτους, έστω και αν έχουν υποβληθεί στις διατυπώσεις 
δημοσιότητας. 

Άρθρο 16 - Εντεταλμένοι Σύμβουλοι και Διευθυντές 

1) Το Διοικητικό Συμβούλιο μπορεί να μεταβιβάζει, με α¬ 
πόφασή του, όλες ή μέρος μόνο από τις αρμοδιότητές 
του, σε ένα ή περισσότερους Εντεταλμένους Συμ¬ 
βούλους. Εντεταλμένος Σύμβουλος μπορεί να ορισθεί και 
ο Πρόεδρος του Διοικητικού Συμβουλίου, διατηρώντας 
και αυτή την ιδιότητά του. 

2) Το Διοικητικό Συμβούλιο μπορεί επίσης να διορίζει 
ένα ή περισσότερους Διευθυντές της Εταιρίας, 
καθορίζοντας τις αρμοδιότητές τους. 

Άρθρο 17 - Εκπροσώπηση 

1) Η Εταιρία εκπροσωπείται στο Δικαστήριο, απέναντι 
σε κάθε Αρχή ή νομικό ή φυσικό πρόσωπο, από το Διοικη¬ 
τικό Συμβούλιο, που ενεργεί συλλογικά. 

2) Το Διοικητικό Συμβούλιο μπορεί να αναθέτει την εκ¬ 
προσώπηση της Εταιρίας σε ένα η περισσότερα μέλη του, 
σε υπαλλήλους της Εταιρίας ή άλλα πρόσωπα, πα¬ 
ρέχοντας σε αυτούς γενική ή ειδική εξουσιοδότηση. 

3) Ορκους, που τυχόν επιβάλλονται στην Εταιρία, 
αποδέχεται καί δίδει πρόσωπο που ορίζεται από το Διοι¬ 
κητικό Συμβούλιο. 

Άρθρο 18 - Ανάληψη υποχρεώσεων 

1) Η Εταιρία αναλαμβάνει έγκυρα υποχρεώσεις α¬ 
πέναντι στούς τρίτους, με την υπογραφή κάτω από την ε¬ 
ταιρική επωνυμία, του κατά το προηγούμενο άρθρο εκ¬ 
προσώπου της. 

2) Το Διοικητικό Συμβούλιο μπορεί να παράσχει δικαίω¬ 
μα υπογραφής σε Συμβούλους, Διευθυντές ή υπαλ¬ 
λήλους της Εταιρίας, καθορίζοντας τα πλαίσια, τούς 
όρους και τα χρονικά όρια της εξουσίας τους. 

Άρθρο 19 - Ευθύνη συμβούλων 

1) Το Διοικητικό Συμβούλιο και οι Σύμβουλοι δεν έχουν 
καμμιά ατομική ευθύνη απέναντι στους τρίτους για τις 
υποχρεώσεις της Εταιρίας, που προκύπτουν από τη δια¬ 
χείρισή τους. 

2) Τα μέλη του Διοικητικού Συμβουλίου ευθύνονται α¬ 
πέναντι στην Εταιρία για κάθε πταίσμα τους κατά τη διοί¬ 
κηση των εταιρικών υποθέσεων, σύμφωνα με τίς διατά¬ 
ξεις της κειμένης νομοθεσίας. 

Άρθρο 20 - Αμοιβή μελών 

1) Οι αμοιβές των μελών του Διοικητικού Συμβουλίου 
καθορίζονται κάθε φορά από την τακτική Γενική Συνέλευ¬ 
ση των μετόχων της Εταιρίας, με ειδική απόφαση. 

2) Κάθε αμοιβή από τα κέρδη, που χορηγείται σε μέλη 

του Διοικητικού Συμβουλίου, πρέπει να λαμβάνεται από 
το υπόλοιπο των καθαρών κερδών που απομένει μετά την 
αφαίρεση των κρατήσεων για τακτικό αποθεματικό και 
του ποσού που απαιτείται για διανομή πρώτου μερί¬ 
σματος στους μετόχους, ίσου τουλάχιστον προς 6% του 
καταβεβλημένου μετοχικού κεφαλαίου (σύμφωνα και με 
την τήρηση των διατάξεων του άρθρου 3 του Α.Ν. 
148/1967). 

ΚΕΦΑΛΑΙΟ Δ 

ΓΕΝΙΚΗ ΣΥΝΕΛΕΥΣΗ ΤΩΝ ΜΕΤΟΧΩΝ 
Άρθρο 21 - Γενικά 

1) Η Γενική Συνέλευση των μετόχων είναι το ανώτατο 
όργανο της Εταιρίας και δικαιούται να αποφασίζει για κά¬ 
θε εταιρική υπόθεση, οι δε νόμιμες αποφάσεις της 
υποχρεώνουν όλους τους μετόχους και αυτούς ακόμη 
που είναι απόντες ή διαφωνούν. 

2) Η Γενική Συνέλευση αποφασίζει έγκυρα μόνο για τα 
θέματα, που ρητά αναγράφονται στην ημερήσια διάταξη. 

Άρθρο 22 - Αποκλειστική αρμοδιότητα 

1. Η Γενική Συνέλευση των μετόχων είναι η μόνη αρμό¬ 
δια να αποφασίζει για: 

1.1. τροποποιήσεις του καταστατικού, 

1.2. αυξήσεις ή μειώσεις του μετοχικού κεφαλαίου, εκτός 
από την περίπτωση του άρθρου 7 παρ. 1 του παρόντος, 

1.3. εκλογή και παύση των μελών του Διοικητικού Συμ¬ 
βουλίου και έγκριση της αμοιβής τους, 

1.4. εκλογή των ελεγκτών και καθορισμό της αμοιβής 
τους, 

1.5. απαλλαγή των μελών του Διοικητικού Συμβουλίου 
και των ελεγκτών από κάθε ευθύνη αποζημίωσης, 

1.6. έγκριση των ετήσιων οικονομικών καταστάσεων 
της Εταιρίας, 

1.7. διάθεση των ετήσιων κερδών, 

1.8. συγχώνευση, διάσπαση, μετατροπή, αναβίωση, πα¬ 
ράταση ή διάλυση της Εταιρίας, 

1.9. διορισμό εκκαθαριστών, 

1.10. έκδοση δανείου με ομολογίες, απλές ή δυνάμενες 
να μετατραπούν σε μετοχές. 

2. Σπς διατάξεις της προηγούμενης παραγράφου δεν 
υπάγεται η κατά το άρθρο 11 του καταστατικού επιλογή 
συμβούλων σε αντικατάσταση παραιτηθέντων και η κατά 
το άρθρο 78 του κ.ν. 2190/1920 απορρόφηση ανώνυμης 
εταιρίας από άλλη ανώνυμη εταιρία που κατέχει το 100% 
των μετοχών της. 

Άρθρο 23 - Συνελεύσεις 

1) Η Γενική Συνέλευση των μετόχων συνέρχεται 
υποχρεωτικά, μιά φορά το χρόνο και μέσα στο πρώτο ε¬ 
ξάμηνο από τη λήξη της εταιρικής χρήσης. 

2) Το Διοικηπκό Συμβούλιο δύναται να συγκαλέσει έ¬ 
κτακτη Γ ενική Συνέλευση των μετόχων, όταν παρουσια¬ 
στεί ανάγκη. 

3) Το Διοικητικό Συμβούλιο οφείλει να συγκαλέσει έ¬ 
κτακτη Γενική Συνέλευση των μετόχων, μετά από αίτηση 
των ελεγκτών ή μετόχων που εκπροσωπούν το ένα 
εικοστό (1/20) του καταβεβλημένου εταιρικού κεφα¬ 
λαίου, μέσα στην προθεσμία που προβλέπεται από το 
Νόμο. 

Άρθρο 24 - Πρόσκληση σε Γενική Συνέλευση 

1. Η Γενική Συνέλευση των μετόχων συνέρχεται στην έ¬ 


δρα της Εταιρίας. Εξαιρετικά επιτρέπεται να συνέρχεται 
η γενική συνέλευση και σε άλλο τόπο κείμενο στην ημε¬ 
δαπή, μετά από ειδική άδεια της αρμόδιας εποπτεύουσας 
αρχής, στην οποία θα καθορίζονται και οι όροι υπό τους 
οποίους χορηγείται η άδεια. Η άδεια αυτή δεν απαιτείται, 
όταν στη συνέλευση παρίστανται ή αντιπροσωπεύονται 
μέτοχοι που εκπροσωπούν το σύνολο του μετοχικού κε¬ 
φαλαίου και κανείς μέτοχος δεν αντιλέγει στην πραγμα¬ 
τοποίηση της συνεδρίασης και στη λήψη αποφάσεων. 

2. Η Γενική Συνέλευση των μετόχων, με εξαίρεση τις ε- 
παναληππκές συνελεύσεις και εκείνες που εξομοιώνονται 
με αυτές, συγκαλείται από το Διοικηπκό Συμβούλιο, με πρό¬ 
σκληση, είκοσι (20) τουλάχιστον ολόκληρες μέρες πριν από 
την οριζόμενη για τη συνεδρίασή της, υπολογιζόμενων και 
των εξαιρετέων ημερών. Η μέρα δημοσίευσης της πρό¬ 
σκλησης και η μέρα συνεδρίασής της Γενικής Συνέλευσης 
δεν υπολογίζονται. Πρόσκληση για σύγκληση γενικής συ¬ 
νέλευσης δεν απαιτείται στην περίπτωση κατά την οποία 
στη συνέλευση παρίστανται ή ανππροσωπεύονται μέτοχοι 
που εκπροσωπούν το σύνολο του μετοχικού κεφαλαίου και 
κανείς από αυτούς δεν αντιλέγει στην πραγματοποίησή της 
και στη λήψη αποφάσεων. 

3. Η πρόσκληση της Γενικής Συνέλευσης, η οποία περι¬ 
λαμβάνει τουλάχιστον το οίκημα, τη χρονολογία και την ώ¬ 
ρα της συνεδρίασης, καθώς και τα θέματα της ημερήσιας 
διάταξης με σαφήνεια, τοιχοκολλάται σε εμφανή θέση του 
καταστήματος της εταιρίας και δημοσιεύεται ως εξής: 

3.1. στο τεύχος Ανώνυμων Εταιριών και Εταιριών Πε¬ 
ριορισμένης Ευθύνης της Εφημερίδας της Κυβέρνησης, 
σύμφωνα με το άρθρο 3 του από 16 Ιανουάριου 1930 
ΠΔ/τος περί Δελπ'ου Ανωνύμων Εταιριών. 

3.2. σε μία ημερήσια πολιτική εφημερίδα, που εκδίδεται 
στην Αθήνα και, κατά την κρίση του Διοικητικού Συμβου¬ 
λίου, έχει ευρύτερη κυκλοφορία σ’ ολόκληρη τη χώρα, 
που επιλέγεται απόπς εφημερίδες του άρθρου 3 του Ν.Δ. 
3757/1957, όπως ισχύει, και 

3.3. σε μιά ημερήσια οικονομική εφημερίδα, από εκείνες 
που: 

3.3.1. εκδίδονται έξι (6) ημέρες την εβδομάδα και επί 
τρία (3) χρόνια συνεχώς ως καθαρά οικονομικές εφημε¬ 
ρίδες, 

3.3.2. έχουν κυκλοφορία τουλάχιστον πέντε χιλιάδων 
(5.000) φύλλων την ημέρα καθ' όλη την τριετία και. 

3.3.3. πληρούν τις προϋποθέσεις που καθορίζονται με 
κοινή απόφαση των Υπουργών Εμπορίου και Τύπου και 
Μέσων Μαζικής Ενημέρωσης, προκειμένου για το χαρα¬ 
κτηρισμό εφημερίδας ως οικονομικής. 

3.4 σε μία ημερήσια πολιτική εφημερίδα, που εκδίδεται 
στη Θεσσαλονίκη. 

Για τις οικονομικές εφημερίδες, οι οποίες θα έχουν τη 
δυνατότητα να δημοσιεύουν προσκλήσεις, θα αποφασί¬ 
ζει ανά εξάμηνο ο Υπουργός Εμπορίου, με βάση έγγραφο 
του Υπουργού Τύπου και Μέσων Μαζικής Ενημέρωσης, 
που θα βεβαιώνει τη συνδρομή, των κατά τα πιο πάνω ε¬ 
δάφια (3.3.1), (3.3.2), και (3.3.3) προϋποθέσεων. 

Άρθρο 25 - Δικαίωμα συμμετοχής και ψήφου 

1) Κάθε μετοχή παρέχει δικαίωμα παράστασης και 
ψήφου στην τακτική ή έκτακτη Γενική Συνέλευση. 

2) Κάθε μέτοχος μπορεί να μετάσχει στη Γενική Συνέ¬ 
λευση αυτοπροσώπως ή με αντιπροσώπους, μετόχους ή 

μή· 

3) Κάθε μέλος της Συνέλευσης έχει τόσες ψήφους, ό¬ 
σες είναι οι μετοχές που εκπροσωπεί. 

Άρθρο 26 - Προϋποθέσεις συμμετοχής 

1) Κάθε μέτοχος που επιθυμεί να παραστεί στη Γενική 
Συνέλευση οφείλει να καταθέσει τους τίτλους των 
μετοχών του, στο Ταμείο της Εταιρίας ή στο Ταμείο Πα¬ 
ρακαταθηκών και Δανείων ή σε οποιαδήπτε Ανώνυμη 
Τραπεζιτική Εταιρία της ημεδαπής ή της αλλοδαπής, που 
ορίζεται στην πρόσκληση και να υποβάλει στην Εταιρία 
τις αποδείξεις κατάθεσης των τίτλων του, πέντε (5) του¬ 
λάχιστον μέρες πριν από τη συνεδρίαση. 

2) Η προθεσμία της πρώτης παραγράφου του πα¬ 
ρόντος άρθρου ισχύει και για την κατάθεση των πλη¬ 
ρεξουσίων αντιπροσώπευσης των μετόχων. 

3) Μέτοχοι που δεν συμμορφώθηκαν με τις παραπάνω 
διατάξεις, δικαιούνται να μετάσχουν στη συνεδρίαση, 
μόνο με άδεια της Γενικής Συνέλευσης. 

4) Σαράντα οκτώ (48) ώρες πριν από κάθε Γενική Συνέ¬ 
λευση, πρέπει να τοιχοκολλάται σε εμφανή θέση του κα¬ 
ταστήματος της Εταιρίας, πίνακας των μετόχων που 
έχουν δικαίωμα ψήφου σ' αυτή τη Γενική Συνέλευση, ο 
οποίος πρέπει να περιέχει τις ενδείξεις των τυχόν αντι¬ 
προσώπων των μετόχων, τον αριθμό των μετοχών και ψή¬ 
φων του καθενός και τις διευθύνσεις των μετόχων και των 
αντιπροσώπων τους. 

Άρθρο 27 - Απαρτία και πλειοψηφία 

1) Η Γενική Συνέλευση βρίσκεται σε απαρτία και συνε¬ 
δριάζει έγκυρα για τα θέματα της ημερήσιας διάταξης, ό¬ 
ταν παρίστανται ή αντιπροσωπεύονται σ’ αυτήν μέτοχοι 
που εκπροσωπούν τουλάχιστον το ένα πέμπτο (1/5) του 
καταβεβλημένου εταιρικού κεφαλαίου. 

2) Αν δεν συντελεσθεί τέτοια απαρτία στην πρώτη συνε¬ 
δρίαση, η Γενική Συνέλευση συνέρχεται εκ νέου μέσα σε 
είκοσι (20) μέρες από τη χρονολογία της συνεδρίασης 
που ματαιώθηκε, προσκαλούμενη από το Διοικητικό Συμ¬ 
βούλιο, πριν από δέκα (10) τουλάχιστον μέρες. 

3) Κατά την επαναληπτική αυτή συνεδρίαση, η Γενική 
Συνέλευση βρίσκεται σε απαρτία και συνεδριάζει έγκυρα 
για τα θέματα της αρχικής ημερήσιας διάταξης, 
οποιοδήποτε τμήμα του καταβεβλημένου κεφαλαίου και 
αν εκπροσωπείται σ’ αυτήν. 

4) Οι αποφάσεις της Γενικής Συνέλευσης λαμβάνονται με 
απόλυτη πλειοψηφία των ψήφων που εκπροσωπούνται σ’ 
αυτήν, εκτός από τις περιπτώσεις του άρθρου 28 παρ. 1, 
όπου εξαιρετικά λαμβάνονται με πλειοψηφία των δύο τρί¬ 
των (2/3) των ψήφων που εκπροσωπούνται στη Συνέλευση. 

Άρθρο 28 - Εξαιρετική απαρτία και πλειοψηφία 

1. Εξαιρετικά, η Γενική Συνέλευση βρίσκεται σε απαρτία 
και συνεδριάζει έγκυρα για τα θέματα της ημερήσιας διά¬ 
ταξης, μόνο εφόσον παρίστανται ή αντιπροσωπεύονται 
σ’αυτή, μέτοχοι που εκπροσωπούν τα δύο τρίτα (2/3) του 
καταβεβλημένου μετοχικού κεφαλαίου, όταν πρόκειται 
να ληφθεί απόφαση που αφορά: 

1.1. Μεταβολή της εθνικότητας της Εταιρίας ή του ανπ- 
κειμένου της επιχείρησης αυτής. 

1.2. Τροποποιήσεις του καταστατικού, εκτός από την 
τυχόν ανάκληση του πρώτου Διοικητικού Συμβουλίου. 

1.3. Αύξηση ή μείωση του μετοχικού κεφαλαίου, με ε¬ 
ξαίρεση τις περιπτώσεις του άρθρου 7 παρ. 1 του παρό¬ 
ντος άρθρου. 


1.4. Έκδοση δανείου με ομολογίες απλές ή δυνάμενες 
να μετατραπούν σε μετοχές. 

1.5. Μεταβολή του τρόπου διάθεσης των κερδών. 

1.6. Συγχώνευση, διάσπαση, μετατροπή, αναβίωση, 
παράταση της διάρκειας ή διάλυση της εταιρίας. 

1.7. Επαύξηση των υποχρεώσεων των μετόχων. 

2. Αν δεν συντελεσθεί τέτοια απαρτία, η Γενική Συνέ¬ 
λευση συνέρχεται εκ νέου μέσα σε είκοσι (20) μέρες από 
τη χρονολογία της συνεδρίασης που ματαιώθηκε, προ¬ 
σκαλούμενη πριν από δέκα (10) τουλάχιστον μέρες, βρί¬ 
σκεται δε σε απαρτία και συνεδριάζει έγκυρα για τα θέ¬ 
ματα της αρχικής ημερήσιας διάταξης, εφόσον εκπρο¬ 
σωπούνται σ’αυτήν τα τρία πέμπτα (3/5) τουλάχιστον του 
καταβεβλημένου κεφαλαίου. 

3. Αν δεν συντελεσθεί και η απαρτία αυτή, η Γενική Συ¬ 
νέλευση προσκαλείται και συνέρχεται εκ νέου σύμφωνα 
με τα παραπάνω, βρίσκεται δε σε απαρτία και συνεδριά¬ 
ζει έγκυρα για τα θέματα της αρχικής ημερήσιας διάτα¬ 
ξης, εφόσον εκπροσωπείται σ’αυτήν το ένα τρίτο (1/3) 
τουλάχιστον του καταβεβλημένου κεφαλαίου. 

4. Στις περιπτώσεις του άρθρου αυτού, οι αποφάσεις 
λαμβάνονται με πλειοψηφία των δύο τρίτων (2/3) των ψή¬ 
φων που εκπροσωπούνται στη συνέλευση. 

Άρθρο 29 - Πρόεδρος, Γραμματείς, Ψηφολέκτες 

1) Στη Γενική Συνέλευση προεδρεύει προσωρινά ο Πρό¬ 
εδρος ή ο Ανππρόεδρος του Διοικητικού Συμβουλίου, ό¬ 
ταν δε αυτοί δεν παρίστανται, πρόσωπο που εκλέγεται 
προσωρινά από τη Συνέλευση. 

2) Ο προσωρινά προεδρεύων στη Συνέλευση, 
προσλαμβάνει ένα προσωρινό γραμματέα, μέτοχο ή μή, 
που εκτελεί και χρέη ψηφολέκτη. 

3) Πριν από τη συζήτηση των θεμάτων της ημερήσιας 
διάταξης, η Συνέλευση εκλέγει με μυστική ψηφοφορία 
τον οριστικό Πρόεδρό της και ένα ή δυο γραμματείς, που 
εκτελούν και χρέη ψηφολεκτών. 

Άρθρο 30 - Πρακτικά 

1) Οι συζητήσεις και αποφάσεις των Γενικών Συνελεύ¬ 
σεων των μετόχων, καταχωρούνται περιληπτικά, σε ειδι¬ 
κό βιβλίο πρακτικών, και υπογράφονται από τον Πρόεδρο 
και τον Γραμματέα της συνεδρίασης. 

2) Στα πρακτικά καταχωρείται και ο κατάλογος των με¬ 
τόχων που ήταν παρόντες ή αντιπροσωπεύθηκαν στη 
Γενική Συνέλευση, με τις διευθύνσεις και τον αριθμό των 
μετοχών και ψήφων καθενός μετόχου και ανππροσώπου 
μετόχου. 

3) Με αίτηση οποιουδήποτε μετόχου, ο Πρόεδρος της 
Συνέλευσης υποχρεούται να καταχωρήσει στα πρακτικά, 
την ακριβή περίληψη της γνώμης του. 

4) Τα αντίγραφα και αποσπάσματα των πρακτικών, επι¬ 
κυρώνονται από τον Πρόεδρο του Διοικητικού Συμβου¬ 
λίου ή τον αναπληρωτή του. 

Άρθρο 31 - Παράσταση ενός μόνο μετόχου 

Αν στη Συνέλευση παρίσταται ένας μόνο μέτοχος ή 
αντιπρόσωπος μετόχου, την παρακολουθεί αντιπρό¬ 
σωπος του Υπουργού Ανάπτυξης ή Συμβολαιογράφος 
της έδρας της Εταιρίας, που προσυπογράφει τα πρακτι¬ 
κά της συνέλευσης. 

ΚΕΦΑΛΑΙΟ Ε 
ΔΙΚΑΙΩΜΑΤΑ ΜΕΤΟΧΩΝ 

Άρθρο 32- Γενικά 

1) Οι μέτοχοι έχουν μόνο τα δικαιώματα που τους πα¬ 
ρέχονται από το Νόμο και το παρόν καταστατικό. Πέρα 
απ’ αυτά, δεν μπορούν να αναμιχθούν στη διοίκηση της Ε¬ 
ταιρίας. 

2) Δέκα (10) μέρες πρίν από κάθε τακτική Γενική Συνέ¬ 
λευση, δίδεται σε κάθε μέτοχο που θα το ζητήσει, αντί¬ 
γραφο των ετήσιων οικονομικών καταστάσεων της Εται¬ 
ρίας, καθώς και αντίγραφο των επ αυτών εκθέσεων του 
Διοικητικού Συμβουλίου και των Ελεγκτών. 

Άρθρο 33 - Έλεγχος της Εταιρίας 

1) Μέτοχοι της Εταιρίας που εκπροσωπούν το ένα 
εικοστό (1/20) τουλάχιστον του καταβεβλημένου 
μετοχικού κεφαλαίου, μπορούν να ζητήσουν από το αρ¬ 
μόδιο Δικαστήριο της έδρας της Εταιρίας, τον διορισμό 
ενός ή περισσότερων ελεγκτών, η αμοιβή των οποίων κα¬ 
ταβάλλεται από την Εταιρία, για τον έλεγχο αυτής, σύμ¬ 
φωνα με τις διατάξεις του νόμου. 

2) Μέτοχοι της Εταιρίας που εκπροσωπούντο ένα τρίτο 
(1/3) του καταβεβλημένου μετοχικού κεφαλαίου 
μπορούν, εφόσον τηρούνται οι διατάξεις του νόμου, να 
ζητήσουν έλεγχο της Εταιρίας από το αρμόδιο δικαστή¬ 
ριο της έδρας της Εταιρίας, εφόσον είναι πιθανόν ότι δεν 
ασκείται χρηστή και συνετή διοίκηση των εταιρικών 
υποθέσεών της. 

Άρθρο 34 - Παρακολούθηση εταιρικών υποθέσεων 

1. Σε περίπτωση αίτησης μετόχων πού εκπροσωπούντο 
ένα εικοστό (1/20) του καταβεβλημένου μετοχικού κεφα¬ 
λαίου, η οποία υποβάλλεται στην Εταιρία πέντε (5) ολό¬ 
κληρες μέρες πριν από την τακτική Γενική Συνέλευση, το 
Διοικητικό Συμβούλιο είναι υποχρεωμένο: 

1.1. Να ανακοινώσει στη Γενική Συνέλευση τα ποσά, τα 
οποία καταβλήθηκαν μέσα στην τελευταία διετία για οποια¬ 
δήποτε αιτία απο την Εταιρία σε Συμβούλους, Διευθυντές ή 
υπαλλήλους της, καθώς και κάθε άλλη παροχή της εταιρίας 
στα πρόσωπα αυτά, ή κάθε άλλη σύμβαση της Εταιρίας που 
καταρτίσθηκε για οποιαδήποτε αιτία με τα ίδια πρόσωπα, 
ζητούνται σχετικά με τις υποθέσεις της Εταιρίας, στο μέτρο 
που αυτές είναι χρήσιμες για την πραγματική εκτίμηση των 
θεμάτων της ημερήσιας διάταξης. 

1.2. Το Διοικητικό Συμβούλιο μπορεί να αρνηθεί να δώ¬ 
σει τις πληροφορίες που του ζητούνται για αποχρώντα 
λόγο, αναγράφοντας τη σχετική αιτιολογία στα πρακτικά. 

2. Σε περίπτωση αίτησης των μετόχων που εκ¬ 
προσωπούν το ένα τρίτο (1/3) του καταβεβλημένου 
μετοχικού κεφαλαίου, η οποία υποβάλλεται στην Εταιρία 
πέντε (5) ολόκληρες μέρες πριν από την τακτική Γενική 
Συνέλευση, το Διοικητικό Συμβούλιο έχει την υποχρέωση 
να δώσει σ’ αυτούς κατά τη Γενική Συνέλευση, ή σε εκ¬ 
πρόσωπό τους πριν από τη Γενική Συνέλευση, 
πληροφορίες σχετικά με την πορεία των εταιρικών υποθέ¬ 
σεων και την περιουσιακή κατάσταση της Εταιρίας. 

3. Το Διοικητικό Συμβούλιο μπορεί να αρνηθεί να δώσει 
τις πληροφορίες που του ζητούνται για αποχρώντα ου¬ 
σιώδη λόγο, αναγράφοντας τη σχετική δικαιολογία στα 
πρακπκά. 

4. Στις περιπτώσεις της παραγράφου 2 και της παρα¬ 
γράφου 3 του παρόντος άρθρου, τυχόν αμφισβήτηση ως 


προς το βάσιμο ή μη της αιτιολογίας άρνησης παροχής 
των πληροφοριών, επιλύεται από το μονομελές πρωτοδι¬ 
κείο της έδρας της εταιρίας, με απόφασή του, που εκδί- 
δεται κατά τη διαδικασία των ασφαλιστικών μέτρων. Με 
την ίδια απόφαση το δικαστήριο υποχρεώνει και την εται¬ 
ρία να παράσχει τις πληροφορίες που αρνήθηκε. 

Άρθρο 35 - Δικαιώματα στη Γ ενική Συνέλευση 

1) Μέτοχοι της Εταιρίας, που εκπροσωπούν το ένα 
εικοστό (1/20) του καταβεβλημένου μετοχικού κεφα¬ 
λαίου , μπορούν να ζητήσουν τη σύγκληση έκτακτης Γενι¬ 
κής Συνέλευσης των μετόχων, με αίτηση προς τον Πρόε¬ 
δρο του Διοικητικού Συμβουλίου, ο οποίος είναι 
υποχρεούται να τη συγκαλέσει μέσα σε τριάντα (30) μέ¬ 
ρες από τη μέρα που επιδόθηκε σε αυτόν η αίτηση. 

2) Στην αίτηση πρέπει να προσδιορίζεται με ακρίβεια το 
αντικείμενο της ημερήσιας διάταξης. 

Άρθρο 36 - Προϋποθέσεις άσκησης δικαιωμάτων 

Στις περιπτώσεις των άρθρων 34, 35 και 37, οι μέτοχοι 
οφείλουν να καταθέσουν τις μετοχές τους που παρέχουν 
σε αυτούς τα δικαιώματά τους, σύμφωνα με το άρθρο 26 
του παρόντος, στις δε περιπτώσεις του άρθρου 33 
ομοίως, πλην του ταμείου της Εταιρίας και να τις διατη¬ 
ρήσουν κατατεθειμένες γιά όσο χρόνο απαιτείται αυτό α¬ 
πό το νόμο. 

Άρθρο 37 - Δικαιώματα στη Γενική Συνέλευση 

1) Σε περίπτωση αίτησης μετόχων που εκπροσωπούντο 
ένα εικοστό (1/20) του καταβεβλημένου μετοχικού κεφα¬ 
λαίου, ο Πρόεδρος της Γενικής Συνέλευσης είναι υποχρε¬ 
ωμένος να αναβάλει για μία μόνο φορά τη λήψη αποφά- 
σεως, ορίζοντας ημέρα συνεδρίασης για τη λήψη της ε¬ 
κείνη που ορίζεται στην αίτηση των μετόχων, εφόσον 
αυτή δεν απέχει περισσότερο από τριάντα (30) μέρες από 
τη μέρα της αναβολής. 

Η μετ’ αναβολή γενική συνέλευση αποτελεί συνέχιση της 
προηγούμενης και δεν απαιτείται η επανάληψη των διατυ¬ 
πώσεων δημοσίευσης της πρόσκλησης των μετόχων, σε 
αυτήν δε, μπορούν να μετάσχουν και νέοι μέτοχοι, τηρου- 
μένων των διατάξεων του άρθρου 26 του παρόντος. 

2) Σε περίπτωση αίτησης μετόχων που εκπροσωπούν το 
ένα εικοστό (1/20) τουλάχιστον του καταβεβλημένου 
μετοχικού κεφαλαίου, η λήψη απόφασης για οποιοδήποτε 
θέμα της ημερήσιας διάταξης της Γενικής Συνέλευσης, 
ενεργείται με ονομαστική κλήση. 

Άρθρο 38 - Δωσιδικία 

Κάθε μέτοχος, οπουδήποτε και αν κατοικεί, για τις σχέ¬ 
σεις του με την Εταιρία, υπόκειται στους Ελληνικούς 
νόμους και στην αρμοδιότητα των δικαστηρίων της έδρας 
της Εταιρίας. 

Άρθρο 39 - Ευθύνη μετόχων 

Οι μέτοχοι ευθύνονται απέναντι στην Εταιρία και στους 
τρίτους, μέχρι την ονομαστική αξία των μετοχών τους. 
Κάθε μετοχή παρέχει δικαίωμα επί του ενεργητικού της Ε¬ 
ταιρίας και επί της διανομής των κερδών της, κατά την 
αναλογία της προς το σύνολο των εκδιδομένων μετοχών. 

Η κυριότητα του τίτλου της μετοχής συνεπάγεται 
αυτοδικαίως την αποδοχή του καταστατικού της Εταιρίας 
και των νόμιμων αποφάσεων του Διοικητικού Συμβουλίου 
και των Γενικών Συνελεύσεων των μετόχων. 

Κάθε μέτοχος, οπουδήποτε αν κατοικεί θεωρείται ότι έ- 

χει, με την ιδιότητά του ως μετόχου, μόνιμη κατοικία την 
έδρα της Εταιρίας και υπάγεται στους Ελληνικούς 
Νόμους. 

Οι αποφάσεις της Γενικής Συνέλευσης των μετόχων 
που λαμβάνονται έγκυρα, υποχρεώνουν όλους τους με¬ 
τόχους και αυτούς ακόμη που είναι απόντες ή διαφωνούν. 

ΚΕΦΑΛΑΙΟ ΣΤ 

ΙΣΟΛΟΓΙΣΜΟΣ ΚΑΙ ΔΙΑΘΕΣΗ ΚΕΡΔΩΝ 
Άρθρο 40 - Εταιρική χρήση 

Η ετήσια χρήση των εταιρικών εργασιών αρχίζει την 
πρώτη (1η) Ιανουάριου κάθε έτους και λήγει την 
τριακοστή πρώτη (31η) Δεκεμβρίου του ίδιου έτους. Η 
πρώτη εταιρική χρήση λήγει την 31 η Δεκεμβρίου 2000. 

Άρθρο 41 - Ετήσιες οικονομικές καταστάσεις 

1) Στο τέλος κάθε εταιρικής χρήσης ενεργείται η απο- 
γραφή της εταιρικής περιουσίας και καταρτίζονται οι ετή¬ 
σιες οικονομικές καταστάσεις της χρήσης που έληξε, 
σύμφωνα με το Κ.Ν. 2190/20 ως ισχύει, οι οποίες υποβάλ¬ 
λονται για έγκριση στη Γενική Συνέλευση συνοδευόμενες 
α) από την αναγκαία επεξηγηματική έκθεση του Διοικητι¬ 
κού Συμβουλίου, όπως καθορίζεται στο άρθρο 43α του 
Κ.Ν. 2190/20, όπως αυτό αντικαταστάθηκε από το Π.Δ. 
409/86 και λογοδοσία για τα πεπραγμένα κατά το έτος 
που έληξε και β) την έκθεση των ελεγκτών. 

2) Οι ετήσιες οικονομικές καταστάσεις πρέπει να εμφα¬ 
νίζουν με απόλυτη σαφήνεια, την πραγματική εικόνα της 
περιουσιακής διάρθρωσης, της χρηματοοικονομικής θέ¬ 
σης και των αποτελεσμάτων χρήσης της Εταιρίας και κα¬ 
ταρτίζονται υποχρεωτικά με βάση τις διατάξεις των άρ¬ 
θρων 42α, 42β, 42γ, 42δ, 42ε, 43, 43α και 43β του Κ.Ν. 
2190/20 όπως τροποποιήθηκαν και ισχύουν. 

3) Στην έκθεση του Διοικητικού Συμβουλίου προς την 
Τακτική Γενική Συνέλευση περιλαμβάνονται όλα τα στοι¬ 
χεία, όπως αναφέρονται στο άρθρο 43α παρ. 3 εδ. α’ και 
β’, επιπλέον δε αναγράφονται τα χρεόγραφα κατ’είδος, 
ποσά και τιμή μονάδας, το διαθέσιμο συνάλλαγμα εξωτε¬ 
ρικού με ανάλυση κατά είδος και μέση τιμή απόκτησής 
του, οι οικοδομές και τα ακίνητα γενικά της εταιρίας με α¬ 
νάλυση κατά μονάδα, είδος και τόπο στον οποίο κείνται, 
τιμή απόκτησης ή κατασκευής τους, με μνεία των τυχόν υ¬ 
φιστάμενων εμπράγματων βαρών, καθώς και σημαντικές 
ζημίες πραγματοποιηθείσες ή αναμενόμενες μέσα στο 
χρονικό διάστημα από τη λήξη της εταιρικής χρήσης μέ¬ 
χρι την υποβολή της έκθεσης. 

4) Για να ληφθεί από τη Γενική Συνέλευση έγκυρη απόφα¬ 
ση πάνω στις οικονομκές καταστάσεις που έχουν εγκριθεί 
απότο διοικητικό συμβούλιο, πρέπει να έχουν υπογράφει α¬ 
πό τρία διαφορετικά πρόσωπα, ήτοι από: (α) τον πρόεδρο 
του Διοικητικού Συμβουλίου ή τον αναπληρωτή του, (β) το 
διευθύνοντα ή εντεταλμένο σύμβουλο και, σε περίπτωση 
που δεν υπάρχει τέτοιος σύμβουλος ή η ιδιότητά του συ¬ 
μπίπτει με εκείνη των ανωτέρω προσώπων, από ένα μέλος 
του διοικητικού συμβουλίου που ορίζεται από αυτό και (γ) 
τον υπεύθυνο για τη διεύθυνση του λογιστηρίου. 

Οι παραπάνω, σε περίπτωση διαφωνίας από πλευράς 
νομιμότητας του τρόπου κατάρτισης των οικονομικών κα¬ 
ταστάσεων, οφείλουν να εκθέτουν εγγράφως τις αντιρ¬ 
ρήσεις τους στη γενική συνέλευση. 

5) Αντίγραφα των ετήσιων οικονομικών καταστάσεων 
με τις σχετικές εκθέσεις του Διοικητικού Συμβουλίου και 


των Ελεγκτών, υποβάλλονται από την Εταιρία στην αρμό¬ 
δια Νομαρχία, είκοσι (20) τουλάχιστον μέρες πριν από τη 
Γενική Συνέλευση. 

6) Ο ισολογισμός της Εταιρίας, ο λογαριασμός "Αποτε¬ 
λέσματα Χρήσης" και ο "Πίνακας διαθέσεως αποτελεσμά¬ 
των", μαζί με το σχετικό πιστοποιητικό ελέγχου, δημοσι¬ 
εύονται είκοσι (20) ολόκληρες μέρες πριν από τη Συνέ¬ 
λευση, σύμφωνα με τις διατάξεις των άρθρων 7β παρ. 1 
ες. β και 43β παρ. 5 του Κ.Ν. 2190/1920. 

7) Μέσα σε είκοσι (20) μέρες από την έγκριση των οικο¬ 
νομικών καταστάσεων από την τακτική Γενική Συνέλευση, 
μαζί με το επικυρωμένο αντίγραφο των πρακτικών της, 
που προβλέπεται από την παρ. 2 του άρθρου 26α, υπο¬ 
βάλλεται στην αρμόδια Νομαρχία και αντίτυπο των εγκε¬ 
κριμένων οικονομικών καταστάσεων.” 

Άρθρο 42 - Διάθεση καθαρών κερδών 

1) Καθαρά κέρδη της Εταιρίας είναι εκείνα που προκύ¬ 
πτουν μετά την αφαίρεση από τα πραγματοποιηθέντα α¬ 
καθάριστα κέρδη, κάθε εξόδου, κάθε ζημίας, των 
αποσβέσεων που ορίζονται από το Νόμο και κάθε άλλου 
εταιρικού βάρους. 

2) Τα καθαρά κέρδη, με την επιφύλαξη του άρθρου 44α 
του Κ.Ν. 2190/20, διανέμονται ως εξής:α) Αφαιρείται το 
ένα εικοστό (1/20) για σχηματισμό του κατά νόμο υποχρε¬ 
ωτικού τακτικού αποθεματικού, μέχρις ότου το τακτικό 
αποθεματικό φθάσει τουλάχιστον το ένα τρίτο (1 /3) του ε¬ 
ταιρικού κεφαλαίου. Το αποθεματικό αυτό κεφάλαιο χρη¬ 
σιμοποιείται αποκλειστικά για εξίσωση, προ πάσης 
διανομής μερίσματος, του τυχόν χρεωστικού υπόλοιπου 
του λογαριασμού κερδών και ζημιών, β) Κρατείται το α- 
παιτούμενο ποσό για καταβολή πρώτου μερίσματος ίσο 
προς 6% τουλάχιστον του καταβεβλημένου εταιρικού κε¬ 
φαλαίου, σε συνδυασμό προς τις διατάξεις του άρθρου 1 
του Ν. 876/79. 

3) Η Γενική Συνέλευση μπορεί να αποφασίζει ότι το κα¬ 
τά τα άνω υπόλοιπο θα διατεθεί για διανομή πρόσθετου 
μερίσματος, για σχηματισμό έκτακτου αποθεματικού, για 
διανομή στα μέλη του Διοικητικού Συμβουλίου ή σε υπαλ¬ 
λήλους της Εταιρίας ή για μεταφορά σε νέο. 

Άρθρο 43 - Καταβολή μερίσματος 

1) Η καταβολή μερίσματος γίνεται στο Ταμείο της Εται¬ 
ρίας ή οπουδήποτε ορίσει η Γενική Συνέλευση και κατά το 
χρόνο που ορίζεται από αυτήν. 

2) Η καταβολή του μερίσματος γίνεται στον κάτοχο της 
μερισματαπόδειξης, χωρίς έρευνα γιά την κυριότητα της 
μετοχής. 

3) Η αξίωση για το μέρισμα παραγράφεται μετά από 
πέντε (5) χρόνια, αφότου έγινε απαιτητό. 

ΚΕΦΑΛΑΙΟ Ζ 
ΕΛΕΓΚΤΕΣ 

Άρθρο 44 - Διορισμός και ευθύνη ελεγκτών 

1) Προκειμένου να ληφθεί έγκυρα απόφαση από τη 
Γενική Συνέλευση σχετικά με τους ετήσιους λογαρια¬ 
σμούς, αυτοί θα πρέπει να έχουν ελεγχθεί προηγουμένως 
από δύο τουλάχιστον ελεγκτές. 

2) Οι δύο Ελεγκτές καθώς και ισάριθμοι αναπληρωμα¬ 
τικοί, ορίζονται από την προηγούμενη τακτική Γενική 
Συνέλευση, με ειδική απόφαση, που καθορίζει και το 
ποσό της αμοιβής τους, που καταβάλλεται πάντοτε από 
την Εταιρία. 

3) Η Εταιρία, εφόσον υπερβαίνει τα όρια της παρ. 6 του 
άρθρου 42α του Κ.Ν. 2190/20, όπως αυτό ανπκαταστά- 
θηκε με το άρθρο 29 του Π.Δ. 409/86 και ισχύει, εκλέγει 
υποχρεωτικά τους Ελεγκτές της από τους Ορκωτούς 
Λογιστές του Σώματος Ορκωτών Λογιστών του Ν.Δ. 
3329/55, σύμφωνα με τις σχετικές διατάξεις της νομοθε¬ 
σίας που ισχύουν κάθε φορά. Στην περίπτωση αυτή, η Ε¬ 
ταιρία, για τον τακτικό της έλεγχο, έχει τη δυνατότητα, 
αντί δύο ελεγκτών, να εκλέγει ένα μόνο Ορκωτό Λογιστή. 

4) Δεν μπορούν να ορισθούν Ελεγκτές μέλη του Διοικη¬ 
τικού Συμβουλίου ή συγγενείς τους μέχρι και τού τρίτου 
βαθμού, εξ αίματος ή εξ αγχιστείας, ή υπάλληλοι εξαρτη¬ 
μένης τυχόν Εταιρίας. 

5) Οι Ελεγκτές ευθύνονται κατά την άσκηση των καθη- 
κόντωντους, για κάθε πταίσμα, υποχρεούμενοι να αποζη¬ 
μιώσουν την Εταιρία. Η αξίωση αυτή της Εταιρίας, παρα¬ 
γράφεται μετά διετία. 

Άρθρο 45 - Αποδοχή διορισμού Ελεγκτών 

Μέσα σε πέντε (5) μέρες από τη Γενική Συνέλευση που 
όρισε τους Ελεγκτές, πρέπει να ανακοινωθεί προς 
αυτούς ο διορισμός τους, τον οποίο θεωρείται ότι 
αποδέχονται, εφόσον δεν τον αποποιηθούν μέσα σε 
προθεσμία πέντε (5) μερών, και έχουν όλες τις ευθύνες 
και υποχρεώσεις που ορίζονται από το Νόμο και το παρόν 
Καταστατικό. 

Άρθρο 46 - Καθήκοντα, υποχρεώσεις και 
εξουσία Ελεγκτών 

1) Οι Ελεγκτές οφείλουν, κατά τη διάρκεια της χρήσης, 
να παρακολουθούν τη λογισπκή και διαχειριστική κατά¬ 
σταση της Εταιρίας, δικαιούμενοι κατά τη διάρκεια της 
χρήσης, να ελέγχουν οποιοδήποτε βιβλίο, λογαριασμό ή 
έγγραφο της ΕΤΑΙΡΙΑΣ, περιλαμβανομένων και των πρα¬ 
κτικών της Γενικής Συνέλευσης και του Διοικητικού Συμ¬ 
βουλίου. 

2) Οι Ελεγκτές οφείλουν να προβαίνουν σε κάθε ανα¬ 
γκαία υπόδειξη προς το Διοικητικό Συμβούλιο, σε περί¬ 
πτωση δε παράβασης των διατάξεωντου Νόμου ή του πα¬ 
ρόντος Καταστατικού, υποβάλλουν αναφορά στον 
Υπουργό Εμπορίου. 

3) Μετά τη λήξη της εταιρικής χρήσης, υποχρεούνταινα 
ελέγξουν τον Ισολογισμό και τον Λογαριασμό Αποτελε¬ 
σμάτων Χρήσεως και να υποβάλουν στην τακτική Γενική 
Συνέλευση έκθεση για το πόρισμα του ελέγχου τους, η 
οποία πρέπει να είναι συνταγμένη σύμφωνα με το Νόμο. 

4) Οι Ελεγκτές οφείλουν να παρίστανται στη Γενική 
Συνέλευση και να παρέχουν κάθε πληροφορία, σχετική με 
τον έλεγχο που ενεργήθηκε από αυτούς. 

ΚΕΦΑΛΑΙΟ Η 

ΔΙΑΛΥΣΗ ΚΑΙ ΕΚΚΑΘΑΡΙΣΗ ΤΗΣ ΕΤΑΙΡΕΙΑΣ 

Άρθρο 47 - Διάλυση της Εταιρίας 

1. Η Εταιρία διαλύεται: 

1.1. Με την παρέλευση του χρόνου διάρκειάς της, που 
ορίζεται στο άρθρο 4 του παρόντος καταστατικού, ε¬ 
φόσον αυτή δεν παραταθεί νόμιμα. 

1.2. Με απόφαση της Γ ενικής Συνέλευσης των μετόχων, 
σύμφωνα με τα οριζόμενα στο άρθρο 28 του παρόντος 
καταστατικού. 

1.3. Με τήν κήρυξη της Εταιρίας σε κατάσταση πτώχευ¬ 
σης. 


2. Το Διοικητικό Συμβούλιο υποχρεούται να συγκαλέσει 
τη Γενική Συνέλευση, μέσα σε προθεσμία έξι μηνών από 
τη λήξη της χρήσης, για να αποφασίσει για τη διάλυση της 
Εταιρίας ή για την υιοθέτηση άλλου μέτρου, όταν το 
σύνολο των ιδίων κεφαλαίων της, όπως προσιορίζονται 
στο υπόδειγμα ισολογισμού, που προβλέπεται από το άρ¬ 
θρο 42γ του Κ.Ν. 2190/20, καταστεί κατώτερο από το ήμι- 
συ (1/2) του καταβεβλημένου μετοχικού κεφαλαίου. 

Άρθρο 48 - Εκκαθάριση της Εταιρίας 

1) Σε περίπτωση διάλυσης της Εταιρίας, η Γενική Συνέ¬ 
λευση ορίζει τον τρόπο της εκκαθάρισης και διορίζει δύο έ¬ 
ως πέντε εκκαθαριστές, προσδιορίζοντας την αμοιβή τους. 

2) Με τον διορισμό των εκκαθαριστών λήγει η εξουσία 
του Διοικητικού Συμβουλίου και των Ελεγκτών. 

3) Η Γενική Συνέλευση των μετόχων διατηρεί όλα τα δι- 
καιώματά της κατά τη διάρκεια της εκκαθάρισης και ε¬ 
γκρίνει και τους λογαριασμούς αυτής. 

Άρθρο 49 - Καθήκοντα εκκαθαριστών 

1) Οι εκκαθαριστές οφείλουν, μόλις αναλάβουν τα κα- 
θήκοντά τους και κατά τη λήξη της εκκαθάρισης, σύμ¬ 
φωνα με τις σχετικές διατάξεις του Νόμου, να ενεργήσουν 
απογραφή της εταιρικής περιουσίας, να συντάξουν και να 
δημοσιεύσουν στοντύπο και στο Δελτίο Ανωνύμων Εταιρει¬ 
ών και Εταιρειών Περιωρισμένης Ευθύνης της Εφημερίδας 
της Κυβερνήσεως, ισολογισμό, αντίτυπο του οποίου 
υποβάλλεται στο Υπουργείο Εμπορίου. 

2) Οι εκκαθαριστές είναι αρμόδιοι να αποφασίζουν για 
κάθε υπόθεση που αφορά τη διεξαγωγή της εκκαθάρισης 
και την μεταβίβαση ή εκχώρηση της εταιρικής περιου¬ 
σίας, δεσμευόμενοι μόνο από τις αποφάσεις της Γενικής 
Συνέλευσης. 

3) Οι εκκαθαριστές υποβάλλουν κατ’έτος στη Γενική 
Συνέλευση τα αποτελέσματα της εκκαθάρισης, με έκθεση 
των αιτίων τα οποία παρεμπόδισαν την περάτωση αυτής. 

Άρθρο 50 - Υπόλοιπο εκκαθάρισης 

Το καθαρό υπόλοιπο που απομένει μετά την εκκαθάριση 
των υποθέσεων και την αποπληρωμή των υποχρεώσεων 
της Εταιρίας, διανέμεται μεταξύ των μετόχων, κατά την 
αναλογία συμμετοχής καθενός στο εταιρικό κεφάλαιο. 

Άρθρο 51 

Για όσα θέματα δεν ρυθμίζονται από το παρόν κατα¬ 
στατικό, ισχύουν οι διατάξεις του Κ.Ν. 2190/1920, όπως ε- 
κάστοτε ισχύει. 

ΚΕΦΑΛΑΙΟ Θ 

ΜΕΤΑΒΑΤΙΚΕΣ ΔΙΑΤΑΞΕΙΣ 
Άρθρο 52 

Το πρώτο Διοικητικό Συμβούλιο, ο Πρόεδρος και ο Δι- 
ευθύνων Σύμβουλος καθώς και ο χρόνος θητείας αυτών 
ορίζονται σύμφωνα με το άρθρο 2, παράγραφος 5, Ν. 
2687/1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Απριλίου 1999 

